Dojčinović je istakao da je berba svih voćnih vrsta počela ranije desetak do petnaest dana nego proteklih godina i da će početkom septembra početi berba jabuka, koje su i najviše zastupljene u potkozarskim voćnjacima.\nOn kaže da je do sada završena berba trešanja i višanja, da je u toku berba šljiva, bresaka i nektarina, te da je cijena breskve nešto viša u odnosu na prošlu godinu, dok je cijena šljive veoma niska, jer je i kvalitet ploda mnogo lošiji.\n“Cijena ranije sorte kruške je dosta dobra i kreće se oko 80 feninga, kolika će biti i cijena viljamovke koja je veoma kvalitetna i dobro je rodila. Još je rano reći kolika će biti cijena jabuka, ali očekujemo da će biti možda malo niža ili ista kao prošle godine, što bi bilo zadovoljavajuće za proizvođače”, naveo je Dojčinović.\nOn je naglasio da voćari svake godine imaju problem da obezbijede dovoljan broj kvalitetnih berača, ali da je ove godine interesovanje za berbu veliko, te da su dnevnice od 35 do 40 KM, uz obezbijeđen prevoz, smještaj i hranu.\n“Potrebno je 3.000-4.000 berača dnevno, ali mi smo već uputili pozive prije berbe kruške i jabuke, pa je i veliko interesovanje ljudi iz cijele Republike Srpske i Federacije BiH, a najveće iz Banjaluke i mislim da ćemo imati dovoljno radnika”, naveo je Dojčinović.\nOn kaže da voćarima mnogo znači što je prije berbe odblokiran izvoz voća za Rusiju i da očekuje da će strože kontrole izvoza i manji broj izvoznih firmi spriječiti da ponovo dođe do blokada koja najviše šteti domaćim proizvođačima.\nDojčinović je naglasio da ove godine šteta u voćarstvu nije procentualno bila velika, ali da su pojedini voćari u Potkozarju od drvenara i grada imali i više od 80 odsto štete u svojim zasadima.\nOn je dodao da se šteta od grada nikada ne može potpuno spriječiti i da je zadovoljan ovogodišnjim djelovanjem Protivgradne preventive Republike Srpske. Srna\nTagovi: berbadragoja dojcinovickruskepotkozarje\nKomentari na članak: Počela berba ranih sorti kruške\n07.08.2018 u 14:23\nkako se prijaviti za berbu\n07.08.2018 u 15:17\nvjerovatno preko neke posredničke agencije!!!ili nekog informisanog posrednika .


10.05.2018. 09:54 > 16:05\nBrnabić i Anastasijadis: Podrka zaštiti nacionalnih interes\nPredsednica Vlade Srbije Ana Brnabić ocenila je danas u razgovoru sa predsednikom Republike Kipar Nikosom Anastasijadisom da su odnosi dve države zasnovani na čvrstom prijateljstvu, istorijskoj bliskosti i solidarnosti dva naroda i utemeljeni na punom razumevanju i uzajamnoj podršci u zaštiti važnih nacionalnih interesa.\nPremijerka Brnabić istakla je da punopravno članstvo u Evropskoj uniji predstavlja strateški prioritet za Srbiju, i da Srbija ceni neupitnu podršku Kipra evrointegracijama Srbije.\nPredsednik Anastasijadis ponovio je da Kipar ima principijelan stav po pitanju očuvanja suvereniteta i teritorijalnog integriteta Srbije. Istakao je da će Kipar nastaviti da podržava dijalog Beograda i Prištine uz punu implementaciju Briselskog sporazuma.\nBrnabić je zahvalila na principijelnom stavu Kipra i naglasila da Srbija podržava i nada se pronalaženju obostrano prihvatljivog rešenja za Kiparski problem, uz poštovanje svih relevantnih rezolucija Ujedinjenih nacija.\nSagovornici su se složili da treba iskoristiti sve moguće potencijale za proširenje i produbljivanje međusobne ekonomsko-trgovinske saradnje.\nGojković sa Anastasijadisem: Unaprediti saradnju\nI predsednica Narodne skupštine Republike Srbije Maja Gojković sastala se danas sa Anastasijadisem. On su se saglasili da je tradicionalno dobre odnose, zasnovane na istorijskoj bliskosti i prijateljstvu dva naroda, važno dodatno unaprediti u brojnim oblastima, saopšteno je iz Kabineta predsednice Narodne skupštine.\nGojković je naglasila da je kiparski narod uvek imao razumevanja za srpski narod, koji je kroz istoriju prolazio kroz mnoge teškoće i navela da parlamentarci kao predstavnici gradjana dele osećaj iskrenog prijateljstva.\nAnastasijadis je zahvalio Srbiji na podršci koju daje Kipru, na poštovanju principa i prava i istakao da će stav te zemlje po pitanju Kosova i Metohije ostati nepromenjen, te da ne postoji mogućnost da Kipar prizna jednostrano proglašenu nezavisnost Kosova i Metohije.


Izvor: JužneVesti.com, 18.Jun.2020, 19:11\nSvoj program ili poruku političke stranke i grupe građana glasačima će moći da saopšte do ponoći, kada u Srbiji počinje izborna tišina. Ona će trajati do 21. juna u 20 sati, kada budu zatvorena izborna mesta, a građani koji izlaze na glasanje treba da dođu sa važećom ličnom kartom ili pasošem, a zbog epidemije virusa >> Pročitaj celu vest na sajtu JužneVesti.com << korona, nošenje zaštitnih maski je obavezno.\nTokom izborne tišine zabranjena je izborna propaganda, održavanje predizbornih skupova na javnim mestima i objavljivanje procene rezultata glasanja. Prema odredbama Zakona o izboru narodnih poslanika, svaki birač glasa lično, glasanje je tajno, a na biračkom mestu i na 50 metara od biračkog mesta, zabranjeno je isticanje simbola političkih stranaka i drugog propagandnog materijala.\nBiračka mesta otvaraju u 7 a zatvaraju u 20 sati i u ovom periodu moraju biti neprekidno otvoreni, a biračima koji su se zatekli na biračkom mestu u trenutku njegovog zatvaranja biće omogućeno da glasaju. Zbog epidemije virusa korona nošenje zaštitnih maski je obavezno, a ukoliko građani dođu bez nje, na svim biračkim mestima biće im dostupne - navodi se u propisima o izborima.\nBirači koji nisu dobili poziv imaju pravo da izađu na birališta, a sa sobom moraju da imaju važeću ličnu kartu ili pasoš, a pripadnici Vojske Srbije vojnu legitimaciju.\nRTS: U ponoć počinje izborna tišina\nB92: Anketa: Da li očekujete velike promene u parlamentu posle izbora?\nDanas: Predizborna tišina od ponoći do nedelje u 20 časova\nRadio 021: Predizborna tišina počinje u ponoć


Zakasnili sa dokumentacijom - teretana na otvorenom u maju 2014.\nZakasnili sa dokumentacijom – teretana na otvorenom u maju 2014.\nObjavljeno 04.10.2013. u 18h\nZrenjanin se nije našao na listi prvih 10 gradova i opština koji će dobiti „Coca-cola“ teretanu na otvorenom do kraja godine. „Razlog tome je kašnjenje u pripremi dokumentacije“, potvrdio je portalu I love Zrenjanin zamenik predsednika Skupštine grada Ljubomir Stanisavljev.\nKompanija „Coca-cola“ je od ukupno 45 opština i gradova koji su izglasali izgradnju teretane na otvorenom, dala šansu da 10 najbržih koji prikupe dokumentaciju – dobiju teretanu do kraja godine. Ostalih 35, među kojima je i Zrenjanin, dobiće teretanu do maja 2014.\n– Zrenjanin nije stigao da pripremi lokacijsku dozvolu i zahteve koji su trebali da se predaju NALED-u, ali ništa ne gubimo jer smo teretanu osvojili i sigurni smo da ćemo je dobiti. Želeli smo da jednoglasno donesemo odluku koja je od tri lokacije u opciji najbolja za postavljanje teretane, a posle toga je trebalo i određeno vreme da prikupimo dozvolu i dokumentaciju, pa se nismo uklopili u rok. Ništa time nismo izgubili jer ide i zimsko vreme kada se teretana ne bi mnogo koristila, a već sa prvim sunčevim zracima, Zrenjanin će dobiti svoju teretanu, kaže stanisavljev.\nTERETANU DOBIJA BAGLJAŠ\nBuduća „Coca-cola“ teretana na otvorenom biće postavljena u naselju Bagljaš na košarkaškom terenu koji se nalazi u neposrednoj blizini magistrale, a u opciji su bili Karađorđev park i lokalitet u blizini mosta na suvom.\nPodstaknuta voljom Zrenjaninaca koji su žučno glasali i na kraju dobili svoju teretanu, lokalna samouprava je predložila postavljanje još dve teretane.\nTeretanu dobija najmnogoljudnije naselje u Zrenjaninu\n-Razmišljamo da napravimo dogovor sa ostalim gradovima i opštinama koji budu voljni da pored teretane koju poklanja „Coca-cola“, postave još po jednu ili više teretana u svom mestu. Ukoliko bismo zajedno nastupili pred proizvođačem tih sprava, investicija bi mogla biti povoljnija, kaže Stanisavljev.\nFoto : Panoramio/banedencic\nTagovi:coca-cola, dokumentacija rok, glasanje, sprave, teretana na otvorenom, vežbanje


Rast od 13,6 odsto ostvaren je u snabdevanju elektriènom energijom, gasom, parom i u klimatizaciji, dok je u sektorima preraðivaèka industrija i rudarstvo zabeležen pad od 2,1 odsto, odnosno sedam odsto.\nPodaci o industrijskoj proizvodnji - po namenskim grupama, u martu 2013, u odnosu na mart prethodne godine, pokazuju da je ostvaren rast u proizvodnji energije za 22,9 odsto i trajnih proizvoda za široku potrošnju za 21,1 odsto.\nPad je zabeležen u produkciji kapitalnih proizvoda za 0,6 odsto, netrajnih proizvoda za široku potrošnju za 10,6 odsto i intermedijarnih proizvoda, osim energije, za 10,8 odsto.\nObim industrijske proizvodnje u martu 2013. godine, u odnosu na mart 2012, beleži rast u 14 oblasti (uèešæe u strukturi industrijske proizvodnje - 51 odsto) i pad u 15 oblasti (uèešæe u strukturi industrijske proizvodnje - 49 odsto).\nU RZS ukazuju da su najveæi uticaj na rast industrijske proizvodnje u martu imali proizvodnja derivata nafte, motornih vozila i prikolica, metalnih proizvoda, osim mašina i osnovnih farmaceutskih proizvoda i preparata, kao i snabdevanje elektriènom energijom.


Predstavljeno istraživanje „Mapiranje usluga i materijalne podrške u oblasti socijalne zaštite u nadležnosti JLS” : Inkluzija\nIstraživanje Mapiranje usluga socijalne zaštite u nadležnosti lokalnih samouprava i materijalne podrške iz budžeta jedinica lokalne samouprave u Republici Srbiji, koje je na inicijativu Tima za socijalno uključivanje i smanjenje siromaštva Vlade Republike Srbije, a uz podršku Republičkog zavoda za socijalnu zaštitu i Stalne konferencije gradova i opština, sproveo Centar za socijalnu politiku, predstavljeno je na online skupu 9. jula 2020. godine.\nMapiranje je u Republici Srbiji sprovedeno u periodu od maja 2019. godine do marta 2020. godine u 145 jedinica lokalne samouprave, i to treći put u u delu koji se odnosi na socijalne usluge i prvi put u delu koji se odnosi na materijalnu podršku koja se obezbeđuje iz lokalnih budžeta. Mapiranje usluga socijalne zaštite prethodno je sprovedeno 2012. i 2015. godine, dok se podaci korišćeni u ovom istraživanju odnose na 2018. godinu. Sprovođenje mapiranja podržala je Švajcarska Konfederacija.\nDirektor Republičkog zavoda za socijalnu zaštitu Božidar Dakić u uvodnom obraćanju ocenio je da mapiranje usluga socijalne zaštite i materijalnih davanja na lokalnom nivou daje jedinstven uvid u temu koja je strateški veoma važna, mogućnost korekcije administrativnih podataka i, najvažnije, dešava se u kontinuitetu. Istakao je da rezultati mapiranja daju sliku celokupnog sistema, kao i da je sam proces mapiranja kroz tri istraživačka ciklusa u velikoj meri unapređen.\nBiljana Đusić Radmilović, predstavnica Švajcarske kancelarije za saradnju, istakla je da su socijalne usluge veoma važan element u ostvarivanju globalno prihvaćenog cilja, koji se odnosi na to da nijedan grđanin/ka ne sme biti ostavljen iza margine, a posebno u vreme kao što je aktuelna pandemija, koja je dodatno pokazala koliko su neke društvene grupe ranjive i koliko je važna dobro organizovana socijalna zaštita. „Socijalna zaštita treba da uvažava raznolikost socijalnih interesa i potreba svih građana i građanki“, kazala je Đusić Radmilović i istakla da se Švajcarska nada da će predstojeće izmene i dopune Zakona o socijalnoj zaštiti voditi ka boljoj socijalnoj zaštiti i ostvarivanju prava siromašnih građana i građanki, kao i da će Nacionalna strategija socijalne zaštite odgovoriti na potrebe društva definišući pravce za dalji razvoj politika socijalne zaštite kroz efektivnije i efikasnije uvezivanje politika socijalne zaštite sa nacionalnim razvojnim prioritetima i prioritetima u drugim sektorima.\nMilica Stranjaković iz Centra za socijalnu politiku predstavila je ključne nalaze mapiranja usluga socijalne zaštite u kojem je učestvovalo 440 lokalnih predstavnika u 145 jedinica lokalne samouprave na teritoriji Republike Srbije. Nalazi pokazuju da usluge socijalne zaštite i dalje nisu razvijene u dovoljnoj meri kao i da su neravnomerno dostupne. Kako je Stranjaković objasnila, usluge socijalne zaštite ukupno obuhvataju 25,4 hiljade korisnika, a ne obezbeđuju se u 8 jedinica lokalne samouprave (Bosilegrad, Gadžin han, Odžaci, Požega, Svrljig, Trgovište, Ub, Žitorađa). „Najrasprostranjenije usluge su pomoć u kući, lični pratilac deteta i dnevni boravak za decu sa smetnjama u razvoju, dok su usluge podrške za samostalan život izrazito nerazvijene“, kazala je koautorka istraživanja i istakla da u odnosu na 2012. i 2015. godinu krupna slika nije značajno promenjena, ali da postoje izvesni pomaci, poput proširenja pojedinih usluga, porasta sredstava i izdvajanja iz lokalnog budžeta i slično.\nNalaze mapiranja materijalne podrške u nadležnosti jedinica lokalnih samouprava predstavila je Gordana Matković, programska direktorka Centra za socijalnu politiku. Ona je objasnila da su ovim delom istraživanja, koje je prvi put sprovedeno, obuhvaćene dve vrste davanja (novčana i davanja u naturi), odnosno tri grupe davanja: davanja siromašnim pojedincima i porodicama uz proveru materijalnog stanja, zatim kategorijska davanja bez provere materijalnog stanja, kao i davanja povodom rođenja deteta, odnosno mere usmerene na usklađivanje rada i roditeljstva i druge mere populacione/pronatalitetne politike. U cilju mapiranja, korišćen je veći broj indikatora, među kojima je Matković posebno ukazala na četiri: indikator veličine programa, indikator obima intervencije, obuhvat i adekvatnost. „Ukupni rashodi za materijalnu podršku u nadležnosti jednica lokalne samouprave iznosili su 7,3 milijarde dinara (0.14% BDP), što predstavlja dvostruko više od usluga socijane zaštite, odnosno dvostruko manje od izdvajanja za novčanu socijalnu pomoć, a polovina ukupnih rashoda realizovana je u tri najveća grada u Srbiji – Beogradu, Novom Sadu i Nišu“, kazala je Matković.\nBiljana Mladenović iz Tima za socijalno uključivanje i smanjenje siromaštva Vlade Republike Srbije ukazala je na značaj mapiranja u kontekstu šireg opredeljenja SIPRU da promoviše korišćenje i značaj indikatora socijalnog uključivanja i smanjenja siromaštva. „Kada je reč o značaju mapiranja, treba napomenuti da ovako detaljan sistem praćenja lokalnih usluga, a sada i novčanih davanja, nemaju ni mnogo razvijenije zemlje, čak ni one koje su u potpunosti decentralizovale socijalnu zaštitu. Takođe, u pitanju je jedinstven alat za donošenje odluka u oblasti socijalne politike i predstavlja potpuno razvijen instrument za procenu, a ujedno i unapređenje lokalnih politika“, kazala je Mladenović i istakla da je ključna vrednost mapiranja u mogućnosti da jedinice lokalne samouprave svoju situaciju posmatraju u vremenskoj perspektivi i komparativno. „Uvođenje evidencija u socijalnoj zaštiti uz modernizaciju informacionog sistema koji bi povezao nacionalni i lokalni nivo, ključan je preduslov daljeg razvoja sistema socijalne zastite“, zaključila je Mladenović.\nDrugi panel bio je posvećen Covid-19 pandemiji u okviru kojeg je Nataša Todorović iz Crvenog krsta Srbije ukazala na ključne aktivnosti Crvenog krsta koje su bile usmerene na prevazilaženje posledica pandemije, kako u pogledu saradnje sa institucijama i sudelovanjem u radu kriznih štabova tako i u pogledu pomoći najugroženijima. „U ovom periodu 578 256 ljudi u Srbiji je dobilo neki vid pomoći Crvenog krsta, a samo su narodne kuhinje podelile 2 000 273 obroka, dok je prikupljeno 27 396 jedinica krvi“, objasnila je Todorović i istakla važnost promocije volonterizma i solidarnosti, kao i potrebu za razvojem usloga mentalnog zdravlja. Iskustvo Crvenog krsta u Pirotu tokom pandemije i posebno vanrednog stanja, podelila je Sanja Stanković koja je objasnila na koji način se u okviru lokalne zajednice uz podršku volontera odgovorilo na izazove usled povećanja potreba kako za obrocima, tako i za dostavom namirnica.\nProfesorka socijalne medicine Bosiljka Đikanović posebno je pojasnila značaj javnog zdravlja u lokalnoj zajednici u doba pandemije koronavirusa. „Nema dobrog individualnog zdravlja bez dobro organizovanog javnog zdravlja i čini se da je aktuelna globalna pandemija kao pošast čiji smo i svedoci i akteri, najbolja potvrda važnosti javnog zdravlja i svega onoga što zajednica i društvo treba da urade za svoje članove, a što prevazilazi mogućnosti pojedinca i spada u domen društvene brige za zdravlje“, kazala je ona.\nU zaključnom delu, panelisti/kinje su istakli da su se u vreme pandemije usluge socijalne zaštite našle pred nizom izazova, da se jasno pokazalo koliko su one zaista važne, posebno na lokalnom nivou, te da je potrebno razmatrati održivost postojećeg sistema. Mapiranje je, kako su zaključili, pokazalo čime raspolažemo. Za budući period, kako je napomenuto, važno je da se prepoznaju sve zakonske mogućnosti koje mogu biti aktivirane u cilju suzbijanja posledica pandemije, posebno kada su upitanju ranjive grupe.\nPreuzmite izveštaj „Mapiranje usluga socijalne zaštite i materijalne podrške u nadležnosti jedinica lokalnih samouprava u Republici Srbiji“.\nVideo snimak online skupa u celini možete pogledati ovde:\nSrboljub Ranković Objavljeno Juli 14, 2020 7:25 pm\nKada će biti omogućen uvid u podatke Istraživanja Mapiranje usluga socijalne zaštite u nadležnosti lokalnih samouprava i materijalne podrške iz budžeta jedinica lokalne samouprave u Republici Srbiji, Podaci sve govore, koje su usluge dostupne u kolalnoj zajednici i koliko korisnika je koristilo ove usluge.\nSIPRU Objavljeno Juli 23, 2020 8:19 pm\nPoštovani gospodine Rankoviću,\nNajlepše Vam hvala na interesovanju za istraživanje “Mapiranje usluga socijalne zaštite u nadležnosti lokalnih samouprava i materijalne podrške iz budžeta jedinica lokalne samouprave u Republici Srbiji”.\nPublikacija o istraživanju je u pripremi i biće uskoro objavljena. Pozivamo Vas da pratite naš sajt i profile na društvenim mrežama – vest o publikaciji ćemo objaviti čim bude spremna.\nSIPRU Objavljeno Septembar 23, 2020 1:12 pm\nSa velikim zadovoljstvom vas obaveštavamo vas da je objavljeno istraživanje “Mapiranje usluga socijalne zaštite i materijalne podrške u nadležnosti jedinica lokalnih samouprava u Republici Srbiji”.\nIzveštaj i prateće baze podataka možete preuzeti ovde.


(VIDEO) LULIĆU, PREVIŠE SE ZEZAŠ ZA KAPITENA! Fudbaler Lacija promašio nemoguće protiv Apolona - Informer\nBosanskohercegovački fudbaler iz redova Lacija Senad Lulić propisno se obrukao pošto je protiv Apolona promašio sitauciju u kojoj igrači mnogo manjeg kvaliteta i na nižem nivou takmičenja od Lige Evrope rutinski rešavaju\nSve je izgledalo fudbalski i lepršavo na oko. Imobile je spusti loptu kapitenu Rimljana, ovaj razmenio sa italijanskim golgeterom dupli pas i pretrčao golmana.\nMeđutim, kad je trebalo da poentira, on je bespotrebno čekao protivničkog igrača, kao da je hteo da ga ponizi, i na kraju mlako šutirao, što je pribrani defanzivac lagano neutralisao.\nNije prošlo ni kompletno prvo kolo Lige Evrope, a već imamo kandidata za promašaj sezone, bar na nivou ovog takmičenja.\nSrećom po njega, Lacio je ovaj meč pobedio 2:1 pa je Lulićeva glupost prošala bez većih poslednica po tim.\nSenad Lulić Lacio Apolon Liga Evrope promašaj


Hoću svoj deo, kaže Bejl i Realu traži 30.000.000 i za sledeću sezonu\nVoli čovek pare, a ima i prava na njih\nNavijači Reala reći će da je pohlepan, oni neutralni će odgovoriti: hteli ste najbolje igrače na svetu – sad platite. A nijedan trošak u Madridu nije toliko bolan koliko onaj za platu Gereta Bejla. Jer dok svi španski klubovi pritiskaju igrače da pristanu na smanjenje plate, Velšan tvrdoglavo ponavlja: ne dam vam ni centa!\nKako piše ostrvski Miror, Bejl je spreman da Realu olakša tako što će >> Pročitaj celu vest na sajtu MozzartSport.com << prihvatiti još jednu pozajmicu i u poslednjoj godini ugovora – teško da će to biti Totenhem, mada nikad se ne zna – ali insistira da mu se isplati kompletna plata.\nPreciznije 692.660 evra nedeljno, ako računamo bruto trošak Reala, računajući tu i poreze i doprinose. Ili da bude jasnije: više od 30.000.000 evra za poslednju godinu ugovora.\nOve sezone, Real i Totenhem plaćaju po pola, Pevci imaju i opciju da ga otkupe, ali se odavno već piše da ih Bejl nonšalantim pristupom na početku povratničke epizode u Londonu nije ubedio da to i učine. Sve do početka februara odigrao je skromnih 229 minuta u Premijer ligi.\n21.15: (6,25) Kristal Palas (4,00) Mančester junajted (1,55)\nIstina, onda je usledila asistencija protiv Vest Hema, pa još jedna uz dva gola u pobedi nad Barnlijem, u Bejlovom prvom startu u Premijer ligi još od 2013. godine. Čak je i Žoze Murinjo – koji mu je ranije javno zamerao što po društvenim mrežama kači fotografije uz parole poput “dobar trening”, sve u vreme dok nije spreman da igra – promenio ploču.\n“Nema trenera na svetu koji ga ne bi stavljao u tim kada je spreman. Sada izgleda bolje nego ikada, ne samo zbog ovih golova. Njegova promena, brzine, ritma utakmice… Potreban nam je takav”, rekao je Murinjo posle Barnlija.\nMalo je ipak da bi se Totenhem obavezao na toliko finansijski trošak. Bar za sada.\nGaret Bejl nije spreman da prihvati smanjenje plate u poslednjoj godini ugovora sa Realom...Reprezentativac Velsa ima jedan od najunosnijih ugovora u svetu fudbala i trenutno je na pozajmici u Totenhemu...Garet je navodno poručio čelnicima kluba da je spreman da prihvati da mu produže pozajmicu, ali...


ESKOBAR U NAŠEM SOKAKU: Ko će u Vladu, a ko na američku crnu listu – Monitor\nHoće li oštre poruke, specijalnog američkog izaslanika za Zapadni Balkan, prijetnje crnim listama i sankcijama, uspjeti da promijene situaciju u regionu, vidjećemo. Sigurno je da Vučićeva Srbija ne može biti lider suštinskih promjena na Balkanu. Kao i da Crna Gora, zarobljena, između Vučićevih ispostava ovdje, uticaja SPC-a, i Đukanovića, ne može iz devedesetih. Tada smo naučili: važne su poruke spolja, al’ je ključan put za koji se odlučimo mi, unutra\nGabrijel Eskobar, zamjenik pomoćnika američkog državnog sekretara za Evropu i Evroaziju, specijalni američki izaslanik za Zapadni Balkan, nakon posjete Bosni, stigao je u Crnu Goru. Iako je ovdašnja javnost nakon susreta Eskobara sa predsjednikom Crne Gore Milom Đukanovićem, sa kojim se prvo sastao, ostala uskraćena za detalje razgovora, iz saopštenja koje je uslijedilo nakon tog susreta iz kabineta predsjednika Crne Gore, jasno je da na najvišim crnogorskim adresama postoji nervoza zbog posjete visokog američkog zvaničnika.\nAmbasada SAD-a je objavila na Tviteru da je Eskobar u razgovoru sa Đukanovićem naglasak stavio na ,,zabrinutost zbog ukorijenjene korupcije u zemlji i podstakao Crnu Goru da nastavi da igra konstruktivnu ulogu u rješavanju regionalnih izazova”.\nUbrzo se saopštenjem oglasio i Đukanovićev kabinet. Po toj verziji, Đukanović je govorio da je ponosan na odnose Crne Gore sa SAD-om i njihovom daljem razvoju, dok Eskobar nije ni zucnuo. Dodatno, oglasio se i šef Đukanovićevog kabineta Miodrag Radović, da rediguje saopštenje Američke ambasade. On je kazao da ,,tvit Američke ambasade ne odražava suštinu veoma otvorenog i sadržajnog razgovora predsjednika Đukanovića i Eskobara, koji je trajao duže od jednog sata”.\nPorijeklo nervoze u kabinetu predsjednika Crne Gore jasno je, ako se imaju u vidu napisi medija da Stejt dipartment razmatra da funkcionere i sadašnje i bivše crnogorske vlasti stavi pod sankcije zbog ugrožavanja mira i stabilnosti u regionu i povezanosti sa korupcijom.\n,,Nekoliko političkih funkcionera sadašnje i bivše vlasti, ali i osobe iz biznisa povezane sa njima, mogle bi se naći na crnoj listi Stejt dipartmenta zbog ugrožavanja mira i stabilnosti u regionu i povezanosti sa korupcijom, objavile su Vijesti, pozivajući se na više izvora.\nAmerički predsjednik Džo Bajden je Naredbom iz juna ove godine proširio opseg sankcija za pojedince i organizacije iz država Zapadnog Balkana, koji ugrožavaju mir i stabilnost u regionu. U Naredbi se navodi i da su predviđene sankcije (blokiranje imovine u SAD-u, zabrana ulaska u SAD) pojedincima i subjektima odgovornim za korupciju u regionu, uključujući pronevjeru javne imovine, eksproprijaciju privatne imovine radi lične koristi ili u političke svrhe, ili podmićivanje.\nSankcije i crnu listu Stejt dipartmenta, Eskobar je pominjao i tokom posjete Bosni, tako da bi eventualne sankcije za pojedince u Crnoj Gori bile dio ,,paketa” za region. Sve poruke koje je Eskobar poslao tokom posjete regionu, ali i prethodno tokom susreta sa balkanskim liderima, odnose se na to da SAD neće tolerisati ne samo korupciju na ovim prostorima, već i lidere koje ga zadržavaju u devedesetim ratnim godinama.\nMilorad Dodik, član Predsjedništva BiH, sa kojim se Eskobar sastao u četvrtak, 30. septembra, potvrdio je da je američki zvaničnik kazao da postoje pripremljene sankcije. ,,Rekao sam mu da ako nastave prijetiti da mi nećemo razgovarati, on je rekao da ne prijeti već da je to činjenica“, saopštio je Dodik.\nEskobar je više puta kazao da postoji mogućnost sankcija u BiH, ali samo „za pojedince“. Nakon susreta Eskobara i Dodika, Američka ambasada u Sarajevu objavila je da je visoki američki zvaničnik u tom razgovoru poručio da ,,prijetnja otcjepljenjem i vraćanje reformi na institucije na državnom nivou su antidejtonske i građanima Republike Srpske (RS) ne nude ništa osim izolacije i ekonomskog očaja”.\nTakođe, u video poruci koju je Eskobar uputio odmah po dolasku u BiH, građanima, visoki američki zvaničnik naznačio je da ,,su SAD spremne da rade kroz dijalog ali da će učiniti sve što je neophodno da ova zemlja uspije”. Decidno je poručio: „U BiH neće biti rata“.\nEskobar je i 26. oktobra na Beogradskom bezbjednosnom forumu rekao da regionu trebaju političari otvoreni za dijalog. „Ključ za jači Zapadni Balkan je onaj koji stvara inkluziju, integraciju i etničko pomirenje, a ne nacionalističke politike”, kazao je. „ Jedan od najvećih i najviše razočaravajućih izazova je to što se mnogi političari nisu razvijali u svom razmišljanju i da se i dalje raspravlja o stvarima iz 1990-ih koje je trebalo političkom voljom odavno riješiti”. Napomenuo je i da Aleksandar Vučić ima podršku SAD-a dok je na ,,evrointegracijskom putu”.\nSankcije su u svom pismu američkom predsjedniku Bajdenu pominjali i uticajni američki kongresmeni koji su mu pisali zabrinuti zbog situacije u Srbiji i njenog uticaja na region.\nPosjeta Eskobara Crnoj Gori, govori o zabrinutosti međunarodnih adresa za stabilnost i mir, te reforme u našoj zemlji.\nOsim razgovora sa Đukanovićem, Eskobar se u Crnoj Gori sastaje i sa predsjednikom Vlade Zdravkom Krivokapićem, te predsjednikom parlamenta Aleksom Bečićem. Da li je tema tih susreta i manjinska vlada kao mogući model prevazilaženja ovdašnje političke krize, o čemu se spekuliše, možda bude jasnije nakon odlaska visokog američkog zvaničnika.\nNebojša Medojević, jedan od lidera DF-a saopštio je nakon susreta Đukanovića i Eskobara, da je ,,američki zvaničnik zatražio od predsjednika Mila Đukanovića da se povuče i podnese ostavku, kao i da podrži manjinsku vladu Građanskog pokreta URA i manjina, na čijem čelu će biti Dritan Abazović”. Đukanović će, prema njegovim riječima, u suprotnom biti suočen sa ,,optužbama za šverc kokaina i cigareta”.\nPortparol i poslanik DPS-a Miloš Nikolić reagovao je na Medojevićevu izjavu, nazvavši je „halucinacijom“.\nPotpredsjednik Vlade Dritan Abazović ranije je, nakon posjete SAD-u, te susreta sa Eskobarom, najavio da će biti ,,iznenađenja” tokom posjete specijalnog izaslanika Crnoj Gori, govoreći uglavnom u kontekstu rješavanja krize vlasti.\nEskobar je nakon oktobarske posjete Abazovića Vašingtonu imao i on lični sastanak sa Aleksom Bečićem. U Crnu Goru dolazi dok ona ulazi u novi krug političke krize, a nakon odustajanja od strane dijela parlamentarne većine od rekonstrukcije Vlade. Demokratski front sada traži potpuno novu Vladu. Za sada nemaju podršku koalicionih partnera – Demokrata i GP URA.\nAnalitičari su taj potez DF-a vidjeli i kao dizanje tenzija pred dolazak Eskobara i pokušaj uticaja na potencijalne odluke američke administracije koje se mogu reflektovati i na taj politički savez. Bilo je najava iz SAD-a da će se sa nekim vidom sankcija suočiti oni koji usporavaju ili osporavaju proces prozapadne profilacije zemalja Zapadnog Balkana.\nKada je ranije upitan da li vjeruje Vladi Crne Gore, kao i da li NATO treba da dijeli informacije s vlastima u Podgorici, Eskobar je kazao da oni imaju podršku SAD-a. „Nadam se da će nastaviti da odbacuju glasove koji ih udaljavaju od Evrope“, akcentovao je.\nNakon sastanka Eskobara sa premijerom Krivokapićem, Ambasada SAD-a saopštila je da je američki zvaničnik poručio da Crna Gora treba da zadrži fokus na reformama neophodnim za ubrzanje pristupanja Evropskoj uniji. ,,Sjedinjene Američke Države stoje uz sve koji podržavaju suverenu, inkluzivnu i građansku Crnu Goru”, poručio je Eskobar.\nTokom sastanka sa Bečićem, sudeći prema zvaničnim objavama u fokusu je bila reforma tužilaštva, te propisi poput popisa. Kako se navodi na Tviter nalogu Ambasade SAD-a, Eskobar je danas razgovarao sa predsjednikom Skupštine Aleksom Bečićem ,,kako bi podstakao reformu tužilaštva i izbornih zakona”.\nEskobar je nakon sastanka sa Krivokapićem ohrabrio je snažniju ekonomsku integraciju regiona. Američki zvaničnik je i tokom posjete BiH, saopštio da SAD podržavaju incijativu Open Balkan. Open Balkan sada uključuje Albaniju, Sjevernu Makedoniju i Srbiju, a prethodno je bila poznata kao mini-šengen.\nNaim Leo Beširi, direktor Instituta za evropske poslove iz Beograda, uzjavio je za DW tada da problem s ovom inicijativom nastaje kada pokušate da analizirate gdje su njeni konkretni plodovi.\n„Ako je Srpska napredna stranka (SNS) već deset godina na vlasti, mi bismo već morali da vidimo neke značajno vidljive pomake i intenziviranu ekonomsku saradnju, ali toga nema”. Ukazujući da oklijevanje ostalih zemalja regiona da se priključe toj inicijativi, Beširi je ocijenio: ,,Način kako se Srbija ophodi prema Crnoj Gori, a djelimično i prema Bosni i Hercegovini, te zemlje sprečava da budu dio nečega gdje se Srbija vidi kao nekakav rukovodilac te inicijative. Problem je, dakle, odnos Srbije prema državnom suverenitetu Crne Gore, a što se tiče Bosne i Hercegovine, mislim da problem leži u nesuočavanju Srbije sa svojom ratnom prošlošću“.\nO suočavanju Srbije, odnosno njenih političkiih predvodika, i nacionalističke inteligencije, sa ratnom prošlošću dana rječito govori hapšenje aktivistkinje Aide Ćorović, koja je 9. novembra na Dan međunarodne borbe protiv fašizma, jajima gađala mural ratnog zločinca Ratka Mladića, koji se mjesecima nalazi na uglu Njegoševe i Ulice Alekse Nenadovića, na Vračaru. Kasnije je na mural kofu bijele boje prosuo član Socijaldemokratske partije Srbije Đorđo Žujović. Grupa desničara je ubrzo nakon što je Đorđo Žujović bacio farbu na mural, pokušala da ga očisti.\n,,Aleksandar Vučić ponovo se uvukao u bunker Ratka Mladića“, prokomentarisala je za Slobodnu Bosnu, taj događaj Vesna Pešić.\nHoće li Eskobarove oštre poruke, prijetnje crnim listama i sankcijama, uspjeti da promijene situaciju u regionu, vidjećemo. Sigurno je da Vučićeva Srbija teško može biti lider suštinskih promjena u regionu. Kao i da Crna Gora, zarobljena, između Vučićevih ispostava ovdje, te uticaja SPC-a, i Đukanovića, ne može dalje od devedesetih.\nJoš tada smo naučili: važne su poruke spolja, al’ je ključan put za koji se odlučimo mi, unutra.


Funkcioner Srpske narodne stranke Dobrilo Dedeich najavio je nameru da se na Lovchen, umesto Mauzoleja Njegossu, vrati stara kapela, ocenivssi da bi to bila "kruna povratka Crne Gore na njen istorijski put".\nPredsednik Demokratskog saveza (Albanaca) u Crnoj Gori Mehmed Bardhi ocenio je postavljanje i osvesstenje Crkve na Rumiji kao "najvechu provokaciju Albancima koja im je uccinjena u posljednjih 50 godina". "To je priprema terena za nessto drugo", rekao je Bardhi za podgoriccki Radio Antena M.\nGeneralni sekretar Matice crnogorske i cclan Pokreta za nezavisnu Crnu Goru Marko Sspadijer, ocenio je da je postavljanje metalne konstrukcije crkve na planini Rumija "tek prvi ccin scenarija" Srpske pravoslavne crkve, koja se nece odrecci "svetosavskog projekta asimilacije Crne Gore".\nPredsednik Upravnog odbora Grupe za promene Svetozar Jovicevic ocenio je da je skup na Rumiji zloupotrebljavanje religije u politicke svrhe. On je kazao da mu se ccini da ce vlast reagovati "sporo i priliccno neodgovorno".


Od danas do 30. septembra i u Bosni i Hercegovini događaji povodom Evropske sedmice sporta\nOd danas do 30. septembra i u Bosni i Hercegovini ...\nPod sloganom #BeActive, od 23. do 30.septembra biće održan niz aktivnosti u Bosni i Hercegovini s ciljem podizanja svesti o zdravom životu i važnosti sporta i fizičkih aktivnosti, a u okviru Evropske sedmice sporta.\nKako je najavljeno na konferenciji za medije koju su održali predstavnici Ministarstva civilnih poslova i Delegacije Evropske komisije u BiH, centralna manifestacija biće održana 29.9.2019.godine, u Banjaluci, Mostaru i Sarajevu, a očekuje se oko pet hiljada učesnika.\n“ Evropska sedmica sporta usmjerena je na podsticanje sudjelovanja u sportu i tjelesnim aktivnostima, te podizanje svijesti o njihovim brojnim dobrobitima”, rekla je pomoćnica ministra za sport u Ministarstvu civilnih poslova BiH Anđa Kalem Perić i dodala da je manifestacija namijenjena svima bez obzira na dob, spol ili tjelesnu pripremljenost. Posebno je naglasila da je cilj incijative potaknuti stanovništvo da redovito budu aktivni (#BeActive) te da vježbaju u svakodnevnom životu.\nProšle godine je Bosna i Hercegovina po prvi put pozvana kao članica zemalja zapadnog Balkana, da učestvuje u organizaciji Evropske sedmice sporta, te je bila pozvana da imenuje Koordinaciono tijelo na nivou BiH za „Evropsku sedmicu sporta“ kojeg čine predstavnici Ministarstva civilnih poslova BiH, Federalnog ministarstva kulture i sporta, Ministarstva porodice, omladine i sporta Republike Srpske i Olimpijskog komiteta Bosne i Hercegovine.\nObilježavanje Evropske sedmice sporta u Bosni i Hecegovini podržala je Delegacija Evropske unije čiji su predstavnici upozorili da rezultati nedavnih istraživanja pokazuju da je razina tjelesne aktivnosti trenutačno u stagnaciji, a u nekim državama čak i opada, te naglasili da je Evropska sedmica sporta odgovor je na taj izazov.


MUP RS: Penzionisani radnici žele u rezerviste | Banjaluka.net\nMUP RS: Penzionisani radnici žele u rezerviste\nMinistar unutrašnjih poslova RS Dragan Lukač rekao je da su neki od penzionisanih policajca na današnjem prijemu iskazali interesovanje da budu budući pripadnici rezervnog sastava MUP-a ako bi bilo potrebe za njihovim angažovanjem.\nLukač je rekao novinarima nakon tradicionalnog prijema za penzionisane pripadnike Ministarstva povodom 4. aprila – Dana policije Republike Srpske, da mu je bila velika čast da ugosti 13 bivših policijskih službenika i da sa njima razgovara o policijskim temama.\nKada je riječ o standardu penzionisanih policajaca, Lukač je rekao da su oni ta prava ostvarili u skladu sa svojim radnim vijekom i na radnim mjestima sa školskom spremom koju su imali.\n“Neki od njih iskazali su interesovanje da budu budući pripadnici rezervnog sastava MUP-a Republike Srpske, s obzirom na to da imaju ogromno iskustvo kroz svoj radni vijek, u nekim budućim situacijama kada bi MUP imao potrebu za njihovim angažovanjem”, rekao je Lukač.\nPenzionisani policijski službenik Radoslav Kozomara iz Banjaluke smatra da je policijski posao vrlo težak i da bi vrlo teško kao čovjek prihvatio da neko radi kao policajac poslije 55 godine života jer ljudi nakon te životne dobi nisu fizički sposobni za taj posao.\nKada je riječ o rezervnom sastavu MUP-a Republike Srpske, Kozomara je rekao novinarima da je izgubljena baza za popunu rezervnog sastava i da treba raditi na proširivanju aktivnog sastava.\n“Mislim da prioritet treba biti materijalno-tehničko opremanje aktivnog sastava MUP-a Republike Srpske, te podmlađivanje ljudskog kadra”, rekao je Kozomara novinarima.\nOn je čestitao Dan policije rukovodstvu i svim pripadnicima MUP-a Republike Srpske, poželjevši im dobro zdravlje i da imaju što manje posla.\nPenzionisani pripadnik MUP-a Republike Srpske Zdravko Perić iz Istočnog Sarajeva čestitao je Dan policije rukovodstvu, starješinama i svim pripadnicima MUP-a Republike Srpske.\nPerić smatra da starije kolege koje ispunjavaju uslove za penziju treba da se penzionišu, kako bi otvorili mogućnost za zapošljavanje mladih kolega u što većem broju.


Međunarodni turnir u stonom tenisu, za juniore i kadete, održaće se u Zrenjaninu od 24. septembra, najavljeno je na današnjoj konferenciji za novinare u Gradskoj kući.\n-Ovo je još jedno veliko međunarodno takmičenje koje će se održati u našem gradu a ovaj put u pitanju je stoni tenis. Tehnički organizator turnira je naš Stonoteniski klub Banat a mi smo ponosni što je Stonoteniski savez Srbije prepoznao Zrenjanin kao dobru destinaciju za ovakav događaj – istakao je pomoćnik gradonačelnika Zrenjanina Simo Salapura, u obraćanju medijima, ocenjujući da će ovo biti odlična prilika za promociju i stonog tenisa i grada Zrenjanina.\nKapiten STK Banat Ilija Majstorović zahvalio se lokalnoj samoupravi, jer je omogućila klubu da dobije najbolje moguće uslove za organizaciju jednog velikog međunarodnog takmičenja.\n-Od velikog značaja je i podrška Stonoteniskog saveza Srbije, a radi se o takmičenju na kojem će učestvovati igrači iz 35 država. Na raspolaganju su nam dve vrhunske hale, u kojima ja igram ceo život, i sa sigurnošću mogu da tvrdim da će organizacija biti na najvišem nivou. Ovo će biti i odskočna daska za organizovanje još većih i značajnijih turnira – ocenio je Majstorović, koji je uveren da će svi učesnici ovog velikog događaja biti oduševljeni uslovima za boravak i nadmetanje, koje će imati u našem gradu.\nDirektor turnira u Zrenjaninu, Goran Kocić, izneo je više detalja o takmičenju i učesnicima.\n– Zrenjanin je prepoznat kao grad koji ima jedan od najuspešnijih stonoteniskih klubova u novijoj istoriji i brzo smo se dogovorili oko organizacije turnira, koji je iz svetske Pro Tour kategorije. Ovo je turnir za kadete i juniore a imaćemo učesnike, pored Srbije, iz još 34 zemlje, sa pet kontinenata. Među njima i stonotenisere Hongkonga, Indije, Katara, Amerike, Tajlanda…Biće tu i cela Evropa, ukupno 212 takmičara, više od 100 trenera i nekoliko desetina sudija od kojih veliki broj iz inostranstva – najavio je Kocić, obećavajući pravi spektakl.\n– Igraće se na 16 stolova, uz još 14 stolova za zagrevanje, što znači da će 30 stolova biti na raspolaganju igračima. Igraće se pet dana vrhunskog stonog tenisa, od 24. do 28. septembra, – zaključio je Kocić, uz apel Zrenjanincima da budu dobra publika.\nTagoviSTK Banat stoni tenis zrenjanin\nSemaforskim brojačem i zamenom lanterni do veće bezbednosti i pešaka i vozača


Takve mere su preduzete najverovatnije prema uputstvima severnokorejskog lidera Kim Džong Una, prenosi japanska agencija Kjodo.\nSeverna Koreja je od početka ove godine, nakon izbijanja epidemije, prekinula saobraćaj prema Kini i Rusiji, zadavši veliki udarac trgovini sa dva suseda.\nPjongjang tvrdi da virus nije prodro u zemlju, ali postoji zabrinutost zbog pandemije zbog sve većih očekivanja da će se rizik od zaraze povećati tokom zimske sezone, rekli su severnokorejski posmatrači.\nJužnokorejska obaveštajna agencija informisala je u petak parlament o trenutnoj situaciji na severu.\nZakonodavci su citirali agenciju o tome da je Severna Koreja 1. novembra zaključala grad Hiesan na granici sa Kinom, a 6. novembra i zapadni grad Nampo, koji ima najveću luku u zemlji, dok je prošlog petka zabranila ulazak u Pjongjang iz drugih gradova.


Vučić sa Hanom: Nisam optimista oko Kosova, ali moramo da pregovaramo – NovostiDana.rs\nEvropski komesar za proširenje i susedsku politiku Johanes Han izjavio je da je današnje potpisivanje Sporazuma za sprovodjеnjе Akcionog IPA programa za Srbiju za 2017. godinu, vrednog nešto više od 41 miliona evra, odraz opredeljenja EU da u punoj meri podrži evropske integracije Srbije.\nOn je posle sastanka s predsednikom Srbije Aleksandrom Vučićem u Beogradu kazao da EU svake godine u proseku pomaže uskladjivanje Srbije sa evropskim tekovinama sa oko 200 miliona evra a da je do sada uputila oko dve milijarde evra nepovratne pomoći Srbiji.\n„Sve u vezi s evropskim integracijama radi se u interesu gradjana Srbije a ne da bi se zadovoljili neki evropski zvaničnici i birokrate“, kazao je komesar.\nNavodeći da će se uzdržati od pominjanja Kosova kao otvorenog pitanja, Han je kazao da postoji „mnogo drugih krucijalnih elemenata“ kojima se Beograd i Unija moraju baviti u pristupnim pregovorima.\nOn je kazao da je u okviru danas potpisanog sporazuma, 26 miliona evra namenjeno sprovodjenju reformi pravosudja u Srbiji.\n„Podržaćemo osnovne institucije pravosudja u Srbiji da bi njihov rad bio efikasniji i transparentniji jer je vladavina prava u samoj srži pregovora sa EU i odlučuje brzinu pristupa“, kazao je Han.\nPo njegovim rečima, unapedjenje kvaliteta pravosudja je ključno da bi Srbija postala privlačnija za strane investitore.\n„Postoji veza izmedju razvoja Srbije, privlačnosti njenog privrednog sektora za investitore i kvaliteta pravosudja. Od ukupnog broja investicija u Srbiji, 80 odsto dolazi iz EU, sve te investicie stvaraju radna mesta i poboljšavaju blagostanje gradjana“, rekao je evropski komesar.\nHan je pozdravio kako je rekao, „prve ohrabrujuće signale“ u vezi s početkom izrade medijske strategije, navodeći da je opredeljenje Vlade Srbije da sve relevatne aktere okupi za istim stolom, „korak u pravcu kojim treba ići“.\nSRS protiv javno-privatnog partnerstva Grada Novog Sada sa litvanskom firmom


Toyota uskoro počinje prodaju vozila sposobnih za međusobnu komunikaciju - Auto Republika\nToyota Motor Corp. planira da, prvo na američkom tržištu, započne sa prodajom vozila koja će, putem tehnologije bežičnog prenosa podataka kratkog dometa, biti u stanju da razmenjuju informacije među sobom. Na ovaj način, hiljade saobraćajnih udesa bi moglo biti izbegnuto.\nAmeričko Ministarstvo saobraćaja će, pre toga, morati da odluči da li da usvoji predlog prema kome bi se od svih budućih proizvođača zahtevala mandatorna ugradnja ove napredne tehnologije. Toyota veruje da će uspeti da primeni ovo tehnološko rešenje do sredine 2020., na većini vozila iz svoje game koja se nalaze u ponudi na američkom tržištu. Pored toga, Japanci veruju da će i sam sadržaj ove objave, podstaknuti ostale proizvođače automobila, da slede primer.\nAdministracija bivšeg američkog predsednika je u decembru 2016. godine predložila obaveznu primenu ove tehnologije, uz ostavljen rok proizvođačima u trajanju od četiri godine, za razvoj i implementaciju. Predlog je podrazumevao opštu saglasnost, i primenu jednoobrazne tehnologije među svim proizvođačima, kako bi se osiguralo da sva vozila u saobraćaju “govore istim jezikom”.\nEndrju Kece, potpredsednik Toyote zadužen za pitanja planiranja i strategije, je izjavio da je ovaj potez kompanije osmišljen kako bi podstakao ostale proizvođače, organe vlasti, i sve entitete zadužene za održavanje putne infrastrukture, da se pridruže naporima usmerenim na podizanje bezbednosti na putevima, uprkos nedovoljno profilisanoj zakonskoj regulativi.\n“Prioriteti naše posvećenosti ovoj temi se mogu poređati ovako: pod jedan, lansiraćemo tehnologiju; pod dva, mnogo bi voleli da vidimo ostale proizvođače kako slede naše liderstvo,” izjavio je Kece.\nProizvođačima automobila je još 1999. godine dozvoljeno da koriste frekvenciju od 5.9 GHz za komunikaciju među vozilima. Iako su istraživanja u vezi ove tehnologije trajala duže od decenije, blagodeti koje bi primena pružila, nisu iskorišćene. Mnoge uticajne političke figure u SAD, danas smatraju da bi moralo da se više uradi na ovu temu.\nU 2017. godini, General Motors je uključio opciju komunikacije među vozilima, u svoj Cadillac CTS, koji je do danas ostao jedini model u gami, koji koristi ovu tehnologiju. Vozila koja su u stanju da razmenjuju informacije među sobom su bila predmet mnogobrojnih pilot programa duže od jedne decenije. Koristila su sisteme koji su omogućavili domet od 300 metara za razmenu informacija koje se tiču: lokacije, brzine i pravca kretanja vozila.\nPredmetni podaci su se očitavili brzinom od deset razmena u sekundi, među obližnjim vozilima, omogućavajući na taj način identifikovanje rizika i slanje upozorenja vozačima. Na ovaj način je u velikoj meri podignuta bezbednost, posebno na prometnim raskrsnicama.\nToyota ovu tehnologiju već primenjuje, počev od 2015. godine, u matičnom Japanu, na nekih sto hiljada vozila.\nOdnos troškova i dobrobiti\nAmerički Nacionalni odbor za bezbednost saobraćaja (National Highway Traffic Safety Administration – NHTSA) je prošle godine izašao sa informacijom da bi ugradnja ovog sistema mogla da košta dodatnih 135 do 300 američkih dolara po vozilu. Kumulativno, to bi iznosilo 5 milijardi dolara za godinu, ali bi se primenom ovog rešenja sprečilo do 600.000 saobraćajnih nezgoda, štedeći na taj način do 71 milijarde dolara svake godine.\nNHTSA je objavila da “još uvek nije doneta konačna odluka” u pogledu primene ove tehnologije, kao i da ne treba očekivati dalje pomake sa tim u vezi, pre decembra.\nNajveći proizvođači, regulatorni organi i ostali zainteresovani su prošle godine urgirali kod državnog sekretara za pitanja saobraćaja, Ilejn Čao, kako bi finalizirala standarde za primenu tehnologije, insistirajući na značajnim pozitivnim efektima obavezne implementacije.\ntags: bežična tehnologija izdvojeno toyota\nprevious Peugeot 208 sa troje vrata ide u penziju\nnext Preferencije kupaca spram transmisije, boje, struktura ponude i prodaje po segmentima\nAcura Type S koncept nagoveštava novu TLX Type S\nVolkswagen se odriče V8 dizel motora


Streljački klub AREA35 novi sportski brend Paraćina - Portal035\nJAGODINA I JEDINSTVO IGRALI BEZ GOLOVA\nStreljački klub AREA35 novi sportski brend Paraćina\nPočetkom maja ove godine u Paraćinu je krenula sa radom Area35, prva profesionalna zatvorena streljana u ovom delu Srbije. Za samo 6 meseci rada kroz ovu streljanu je prošlo više stotina amatera kao i profesionalnih strelaca, a rezultati kluba Area35 na najprestižnijim takmičenjima u zemlji i inostranstvu su fascinantni.\nPredvođeni jednim od najboljih srpskih strelaca u praktičnom streljaštvu Andrijom Radivojevićem, koji je ujedno i osnivač kluba Area35, tim koji puca za ovaj paraćinski klub je jedan od najboljih u Srbiji.\nIndividualni rezultati Andrije Radivojevića, su zaista impresivni, 2. mesto na državnom prvenstvu u praktičnom streljaštvu, 2 mesto u ligi u praktičnom za sezonu 2021. i prvo mesto u dalekometnom streljastvu 300 metara puskom. Zbir svih ovih rezultata pokazuje da je Radivojević jedan od najboljih strelaca u Srbiji.\n“Za proteklih 6 meseci streljanu Area35 je posetilo par stotina ljudi i svi su većinom poneli prijatna iskustva. Posetioci su uglavnom osobe koje nisu imale priliku da se susretnu sa vatrenim oružjem a želeli su da probaju, svi oni su dobili osnovne pre svega bezbednosne instrukcije kao i praktične a svaki strelac je pod nadzorom instruktora sve vreme. Trudimo se da s vremena na vreme obnovimo arsenal i ponudimo nesto novo i sa ponosom mogu da kažem da smo jedina streljana u Srbiji koja nudi par ekskluzivnih i retkih modela oružja svojim posetiocima kao npr čuveni Heckler & Koch MP5.” kaže Andrija Radivojević za Portal035.\nArea35 je zatvorena streljana i sportsko društvo koje okuplja sportske strelce i ljubitelje oružja, pre svega IPSC takmičare kao i Long Range strelce. Posle vaterpola, odbojke, fudbala, plivanja, sportova koji su proslavili Paraćin, Radivojević je svojim imenom i prezimenom uveo neke nove standarde, gde Area35, zahvaljujući njemu postaje još jedan prepoznatljiv brend Paraćina.


Odeljenje za energetski menadžment - JP "Putevi Srbije"\nU okviru Sektora za strategiju, projektovanje i razvoj nalazi se Odeljenje za Eenergetski menadžment. Polazna osnova za rad Odeljenja su novi Zakoni u vezi sa ovom oblašću:\n1) ZAKON O EFIKASNOM KORIŠĆENJU ENERGIJE\n2) ZAKON O ENERGETICI\n3) ZAKON O ZAŠTITI ŽIVOTNE SREDINE\n4) ZAKON O ZAŠTITI PRIRODE\n5) UREDBU O UTVRĐIVANjU GRANIČNIH VREDNOSTI GODIŠNjE POTROŠNJE ENERGIJE NA OSNOVU KOJIH SE ODREĐUJE KOJA PRIVREDNA DRUŠTVA SU OBVEZNICI SISTEMA ENERGETSKOG MENADŽMENTA, GODIŠNJIH CILJEVA UŠTEDE ENERGIJE I OBRASCA PRIJAVE O OSTVARENOJ POTROŠNJI ENERGIJE\n6) PRAVILNIK O USLOVIMA, SADRŽINI I NAČINU IZDAVANjA SERTIFIKATA O ENERGETSKIM SVOJSTVIMA ZGRADA\nOPIS DELATNOSTI ENERGETSKOG MENADŽMENTA\nEnergetski menadžment čini tim obrazovanih i veoma stručnih ljudi koji odlično poznaju problematiku vezanu za energetiku počev od dobijanja, transformacije i trošenja energije do tumačenja proračuna iz elaborata energetske efikasnosti i primene adekvatnih mera.\nSistem upravljanja energijom je sistem kompatibilan sa okruženjem a to znači da se efikasnim postupcima proizvodnje, transformacije i potrošnje energije smanjuje zagađenje okoline i štedi novac poreskih obveznika.\nCiljevi sistema upravljanja energijom i uticajima na okruženje su smanjenje zagađenja i operativnih troškova. Imperativ je bavljenje ljudima jer je njihovo ponašanje ključno za energetski učinak i okruženje.\nOsnovna poruka zaposlenima je da će posle uvođenja energetskog menadžmenta i obuke biti produktivniji zbog čega će se smanjiti troškovi firme i tako dugoročno osigurati njihova radna mesta.\nPrateći zakonsku legislativu menadžment JP „Putevi Srbije“ je uveo odeljenje za energetski menadžment.\nEnergetski menadžment je zadužen za planiranje mera, praćenje i izveštavanje o efikasnom korišćenju energije u organizaciji ili ustanovi, kao i za optimalno korišćenje obnovljivih izvora energije.\nEnergetski menadžment ima za cilj da postigne ekonomsku korist za organizaciju, kroz implementaciju efektivnih mera poboljšanja energetske efikasnosti, odnosno\nkorišćenje obnovljivih izvora energije, pri tom ne narušavajući nivo komfora, kvaliteta i kvantiteta usluga ili proizvoda.\nEnergetski menadžment treba da obezbedi ispunjavanje svih relevantnih obaveza u skladu sa zakonskim propisima i nacionalnim planovima za, energetiku, energetsku efikasnost i korišćenje obnovljivih izvora energije, uz puno poštovanje zakonskih obaveza u pogledu zaštite životne sredine, zdravlja i bezbednosti na radu.\nAKTIVNOSTI ODELJENJA ENERGETSKOG MENADŽMENTA\nUpoznavanje i kontinuirano informisanje o nacionalnom zakonodavstvu i zakonodavstvu EU, propisima i planovima o energetskoj efikasnosti i obnovljivim izvorima energije, inicijativama EU i globalnim inicijativama za promovisanje održivog razvoja u smislu energetske efikasnosti, kao i o raspoloživim finansijskim mehanizmima za dostizanje tog cilja (međunarodne finansijske institucije);\nOdržavanje komunikacije sa Ministarstvom energetike, a posebno sa Sektorom za energetsku efikasnost i Odsekom za obnovljive izvore energije i redovno učestvovanje na sastancima, obukama i drugim događajima;\nUspostavljanje kriterijuma energetske efikasnosti u pogledu nabavke robe i usluga i kupovine / zakupa zgrada / delova zgrada i adaptacije;\nDavanje preporuka donosiocu odluka u okviru subjekta o ugovaranju kupovine energije, pregovaranje sa snabdevačima energijom i davanje preporuka vezanih za izbor energenata i izbor snabdevača, koji idu u korist organizaciji;\nIzrada baze podataka i prikupljanje podataka o objektima, potrošačima energije u organizaciji, identifikovanje potencijala za uštede energije kroz vršenje preliminarnih energetskih pregleda i izradu kratkih studija, kao i prikupljanje svih neophodnih informacija potrebnih za izradu planova za energetsku efikasnost i obnovljive izvore energije;\nPreporuka donosiocima odluka o mogućim izvorima finansijskih sredstava za sprovođenje mera energetske efikasnosti i investiranje u obnovljive izvore energije;\nPripremanje programa i planova za energetsku efikasnost i obnovljive izvore energije (uključujući dinamiku realizacije aktivnosti, procenu budžeta, očekivane uštede energije i smanjenja troškova po osnovu realizacije mera energetske efikasnosti, izvore finansiranja, itd.) i njihovo dostavljanje na usvajanje donosiocima odluka. Usvojeni programi i planovi se na kraju dostavljaju nadležnim nacionalnim organima u skladu sa obavezama iz Zakona o energetskoj efikasnosti. Programi i planovi, pored ostalog, uključuju uspostavljanje i dalji razvoj šeme za upravljanje energijom;\nOrganizovanje obuka, podizanje svesti i motivacije zaposlenih i kontinuirano upoznavanje odgovornog osoblja o dinamici sprovođenja mera iz Plana;\nElaboracija predloga za uspostavljanje javnog privatnog partnerstva i obezbeđenje eksternih energetskih usluga ("outsource ");\nIzrada Projektnih zadataka i organizovanje sprovođenja specijalnih studija, energetskih pregleda, energetskog sertifikovanja zgrada, itd.;\nSaradnja sa službama relevantnim za organizaciju u pogledu pripreme i podnošenja predloga nacionalnim ili međunarodnim finansijskim institucijama za dodelu sredstava namenjenih energetskoj efikasnosti i korišćenju obnovljivih izvora energije;\nSaradnja sa službama relevantnim za organizaciju u pogledu pripreme tendera, nadzora, ispitivanja i konačnog prihvatanja investicija za energetsku efikasnosti i obnovljive izvore energije;\nUspostavljanje informacionog sistema za redovno prikupljanje podataka o potrošnji energije, troškovima za energiju i drugim relevantnim podacima, vođenje registra podataka i izračunavanje indikatora energetske efikasnosti;\nPraćenje napretka implementacije mera, sagledavanje energetskih karakteristika, izračunavanje energetskih ušteda i smanjenja troškova, identifikovanje mogućih negativnih odstupanja od plana i predlaganje korektivnih aktivnosti;\nRedovno i direktno izveštavanje nadređenih o napretku implementacije planova i postignutih rezultata, zajedno sa predlozima za sprovođenje korektivnih mera kada je to potrebno;\nIzrada i dostavljanje nadležnim organima zakonom propisanih izveštaja i podataka shodno Zakonu o energetskoj efikasnosti;\nKoncipiranje, organizovanje i praćenje javnih kampanja za podizanje svesti;\nPovezivanje sa energetskim menadžerima iz drugih organizacija radi razmene iskustava i sprovođenja koordiniranih aktivnosti;\nPreduzimanje drugih inicijativa u cilju poboljšanja energetske efikasnosti i korišćenja obnovljivih izvora energije na troškovno - efikasan način, a u okviru usvojenog nacionalnog zakonodavstva i politike.


Slobodanove umetničke slobode - Дистрикт\nU Muzeju savremene umetnosti u Beogradu nalazi se „Dvostruka elipsa punog i praznog oblika“, rad poznatog i priznatog šabačkog umetnika Slobodana Peladića, što ga svrstava u red retkih umetnika čiji radovi su dospeli u ovu prestižnu ustanovu. U ovom prostoru izložena je 2004. godine, u okviru postavke „Izlagačka praksa kao kulturno – politička strategija“.\nU kolekciju je dospela posle jedne, za umetnika važne kolektivne izložbe u Vršcu. Muzej savremene umetnosti u Beogradu otkupio je skulpturu 1998. godine, od kada se i nalazi u stalnoj kolekciji. Tokom rekonstrukcije muzeja nalazila se u trezoru Narodne banke Srbije kao i nekolicina radova drugih umetnika.\n„Dvostruka elipsa punog i praznog oblika“, rad umetnika Slobodana Peladića\nKompletan projekat izvođenja skulpture „Dvostruka elipsa punog i praznog oblika“ trajao je pet godina. Izveden je u saradnji sa Valjaonicom aluminijuma „Seval“ iz Sevojna i Vazduhoplovnom industrijom „Lola – Utva“ iz Pančeva (1997. godine ). Izlagana je na dve samostalne izložbe i dve kolektivne: 1997. godine u Galeriji Studentskog kulturnog centra u Beogradu i u Galeriji Narodnog muzeja u Šapcu, a 1998. skulptura je bila prezentovana u okviru zakazane problemske izložbe pod nazivom „Prestupničke forme devedesetih: postmoderna i avangarda na kraju XX veka“ u Galeriji „Konkordija“, u Vršcu. Ta izložba proglašena je izložbom godine, po oceni Društva istoričara umetnosti Srbije.\nSlobodan Peladić, vizuelni umetnik, studirao je slikarstvo od 1983 – 1987. godine na Akademiji umetnosti Univerziteta u Novom Sadu. Radio je na mestu profesora u Školi primenjenih umetnosti u Šapcu od 1994 – 2000. godine. Osnivač je i predsednik Nezavisne umetničke asocijacije „Kolektiv“ i direktor Udruženja likovnih stvaralaca Šapca od 2000. godine. Njegovi radovi se nalaze u kolekciji Muzeja savremene umetnosti u Beogradu, Muzeju savremene umetnosti Vojvodine u Novom Sadu, Narodnom muzeju u Šapcu i u privatnim kolekcijama Trajković, Vujičić i Đ. Popović. Zastupljen u nekoliko knjiga o savremenoj umetnosti.\nŽivi i radi u Šapcu, Srbija i Atlanti (SAD)


Slobodna Hercegovina » Bobar banka: Ako Grad Trebinje bude jemac, ukidamo blokadu FK Leotar!\nFK Leotar je izdao saopštenje po kome se nazire moguće rješenje otplate duga prema likvidiranoj “Bobar banci”. Na Policama velike nade polažu u Andriju Lečića kao medijatora između uprave kluba i gradske administracije\nU saopštenju se kaže da je “prije sudskog ročišta zakazanog za 25.mart,na adresu FK Leotar stigla ponuda likvidacionog upravnika “Bobar banke” Mileta Maksimovića. “Bobar banka” je spremna da povuče blokadu računa FK “Leotar” ukoliko skupština Grada Trebinja donese odluku i bude jemac vraćanja kredita,odnosno sudužnik u dugu,koji FK Leotar ima prema Bobar banci.”\nU FK Leotar smatraju da je to više nego korektna ponuda obzirom,da Grad Trebinje sa jedne strane ima zarobljena sredstva kod pomenute banke,a da je sa druge strane “staratelj”,kako FK Leotar.tako i svakog drugog sportskog kolektiva u gradu.\n“Iskreno se nadamo da će Grad Trebinje prihvatiti ovu ponudu, jer ne vidimo razlog da neko moŽe da dozvoli da stadion ode u likvidacionu masu banke. FK Leotar je spreman da se odrekne svih iznosa sredstava u narednim godinama (koje grad Trebinje donira fudbalskom klubu), sve dok se ne riješi i posljednja marka duga prema pomenutoj banci. Na taj način spasavamo kako FK Leotar od odlaska u stečaj, tako i imovinu građana Trebinja,od odlaska u stečajnu masu likvidirane banke.” – navodi se u saopštenju:\nNa Policama kažu da će za postojeće sporove o visini duga FK Leotar prema banci rješavati “u hodu”.\n“Raduje nas činjenica.da je član naše skupštine kluba, a bivši predsjednik kluba i bivši direktor filijale Bobar banke u Trebinju, Andrija Lečić, izabran za zamjenika načelnika odjeljenja za finansije Grada Trebinje i da će upravo on biti medijator između uprave kluba i gradske uprave, obzirom da je kao dugogodišnji rukovodilac kako kluba tako i banke upoznat sa načinom funkcionisanja obje ustanove” – zaključuje se u saopštenju FK Leotar.


Poništene kandidature 52 iračka predstavnika\nIračka izborna komisije je diskvalifikovala 52 kandidata za parlament zbog navodnih veza sa zabranjenom partijom Baas bivšeg iračkog predsednika, Sadama Huseina.\nPrema saopštenju Nezavisne izborne komisije, dva od tih kandidata su osvojila mesta u parlamentu na izborima 7. marta, a jedan od njih je član koalicije Irakija, bivšeg iračkog premijera, Ajada Alavija. On je tokom posete Turskoj izjavio da će advokati njegove koalicije uložiti žalbu na odluku komisije.\nEliminacije bi mogle da utiču na ishod izbora, na kojim je sekularna Alavijeva koalicija osvojila svega dva poslanička mesta više od koalicije aktuelnog premijera, Nurija al-Malikija. U tom slučaju, došlo bi do ponovnog prebrojavanja glasova kako bi se utvrdilo da li je broj osvojenih mesta promenjen usled diskvalifikacija.\nZvaničnici navode da bi diskvalifikovani kandidat prema zakonu zapravo mogao da bude zamenjen drugim članom svoje partije - ukoliko prvobitni rezultati nisu znatno izmenjeni.\nIračka izborna komisija izdala je saopštenje o poništenju kandidatura nekoliko dana pre početka ručnog prebrojavanja glasova u Bagdadu, na osnovu odluke koja je doneta prošle nedelje na zahtev premijera Malikija. Njegova koalicija tvrdi da je otkrila kradju izbornih glasova u 5 iračkih pokrajina, uključujući Bagdad, što bi moglo ozbiljno da utiče na krajnji rezultat izbora.\nMedjunarodni posmatrači inače kažu da su izbori bili pošteni.


Niška televizija » Pred sudovima tri miliona procesa zbog povrede radnih prava\nPred sudovima tri miliona procesa zbog povrede radnih prava\nObjavljeno 28.12.2014. 11:52\nBEOGRAD - U Srbiji se trenutno pred sudovima vodi tri miliona procesa zbog povrede radnih prava, a Agenciji za mirno rešavanje radnih sporova dnevno se obrati 10-ak ljudi koji se uglavnom žale na mobing na poslu, izjavila je danas predstavnica te agencije Olga Kićanović.\nPrednost uključivanja agencije u rešavanje problema u oblasti rada je što je postupak besplatan, traje kraće, odnosno dobija se brže izvršno rešenje, navela je ona.\nKićanović je upozorila i da se radnici javljaju za pomoć agenciji, ali da je njihov broj i dalje nedovoljan budući da to na dnevnom nivou učini svega desetak ljudi, mejlom ili telefonski.\nKićanović je kazala da se 90 odsto svih predloga odnosi na mobing, a agencija je u procesuiranju takvih problema do sada donela više od 150 pravosnažnih izvršnih rešenja što , kako je navela, pokazuje da je u rešavanju takvih problema veoma uspešna.\nNa sudu je rešeno svega 30- ak takvih zahteva, upozorila je ona i dodala da sudsko rešavanje radnih sporova traje duže, nekad i dve godine i da košta više od 2. =000 evra.\nKako je kazala, trenutno se pred sudovima vodi tri miliona sporova iz oblasti rada i radnih prava.\nŠto se tiče mobinga, u trećini zahteva koji stižu od radnika, registrovano je postojanje mobinga, u trećini povreda drugi prava, socijalnih i radnih, a jedan deo je procesuiranje mobinga iz lukrativnih razloga.\n„To znači da kada ljudi tuže poslodavca za mobing, misle da su zaštićeni od otkaza jer sudski sporovi traju godinama, tu bi tek bilo zloupotreba, ali nisu, oni su zaštićeni od otkaza samo u internom postupku kod poslodavca. Ljudi misle da je tako, ali nije“, pojasnila je Kićanovićeva.\nGotovo svaka treća osoba koja im se obrati za pomoć zloupotrebljava instituciju mobinga, jer smatra da će podizanje tužbe protiv šefa da je zaštiti od otkaza – što ne stoji, rekla je ona.\nOsoba je zaštićena od otkaza samo od osam do trideset dana, precizirala je Kićanovićeva.\nOsim na mobing, građani se žale Agenciji i zbog otkaza ugovora o radu, neisplaćenih jubilarnih nagrada, ali i na rodnu i političku diskriminaciju koja je takođe veoma zastupljena, dodala je sagovornica Tanjuga.\nOve nedelje u Beogradu je održana regionalna konferencija o mirnom rešavanju radnih sporova i tom prilikom je rečeno da bi rad Agencije morao bi da bude prepoznatljiviji i vidljiviji kako bi se što veći broj radnika i poslodavaca u narednom periodu obraćao za pomoć i posredovanje u rešavanju problema, čime bi se rasteretili sudovi i smanjio broj štrajkova.\nI preporuke Evropske komisije za poglavlje 19 upravo se odnose na jačanje Republičke agencije za mirno rešavanje radnih sporova, a to će biti omogućeno izmenama zakona u toj oblasti, rekli su učesnici skupa.\nTanjug 28.12.2014 10:39\nSneg u Srbiji od sutra uveče i ledeni dani do subote


Srbija i Bugarska - završetak koridora, proširenje saradnje - 12.03.2015, Sputnik Srbija\nOd ogromne je važnosti da se održi i proširi saradnja sa Bugarskom, rekao je predsednik Srbije Tomislav Nikolić. Predsednik Bugarske Rosen Plevneliev kaže da... 12.03.2015, Sputnik Srbija\npolitika, vesti, bugarska, rosen plevneliev, tomislav nikolić\n15:27 12.03.2015 (Osveženo: 16:19 05.10.2015)\n© AFP 2022 / EMMANUEL DUNANDRosen Plevneliev\nOd ogromne je važnosti da se održi i proširi saradnja sa Bugarskom, rekao je predsednik Srbije Tomislav Nikolić. Predsednik Bugarske Rosen Plevneliev kaže da Sofija pruža kategoričnu podršku Srbiji na putu ka EU.\nPredsednik Bugarske Rosen Plevneliev doputovao je u Beograd, gde mu je, uz vojne i državne počasti i intoniranje himni dve države, priređen svečani doček.\nMnogo oblasti za saradnju sa susedom\nPredsednik Nikolić je na zajedničkoj konferencija za novinare u Palati "Srbija" rekao da je izuzetno zadovoljan što Srbija ugošćava predsednika Bugarske.\n"Zadovoljan sam što se nakon moje posete Sofiji u septembru 2013. godine uspostavila postojana i sadržana komnukikacija predsednika dve države", naveo je Nikolić.\nPredsednik kaže da je od ogromne važnosti da održimo saradnju sa Bugarskom, kao graničnim partnerom koji pruža Srbiji punopravnu podršku na putu ka EU.\n"Saglasni smo da radom proširimo saradnju, uspešno završimo sve projekte, osmislimo nove, a sve u cilju ostvarenja boljeg standarda naših građana", istakao je Nikolić.\nPredsednik Srbije dodao je da postoji još dosta prostora za unapređenje i saradnju dveju zemalja, pogotovo u oblasti poljoprivrede, energetike, prekogranične saradnje.\n"Auto-put Dimitrovgrad-Sofija će Srbiju i Bugarsku trajno stavti na mapu najznačajnijih saobraćajnih komunikacija u Evropi", navodi Nikolić, javila je Radio-televizija Srbije.\nPredsednik Srbije podsetio je da mnogo građana Bugarske živi u Srbiji, a to je, kako je kazao, ono što naročito povezuje Srbiju i Bugarsku.\n"Srbija će uvek podržavati održanje njihovog indentiteta", naglasio je Nikolić.\nPlan za nove granične prelaze\nRosen Plevneliev je zahvalio predsedniku Nikoliću na pozivu i najtoplijem prijemu.\nBugarski predsednik istakao je da je Nikolićeva poseta Sofiji pre godinu i po dana ono što Bugarska mnogo ceni.\n"Hoćemo da produbimo odnose, a danas se Balkan oslobađa duha koji je bio stavljen tokom vekova. Otvorene su nove mogućnosti na biletaralnom i međunarodnom planu", naveo je bugarski predsednik.\nPrema njegovim rečima, Bugarska pruža kategoričnu podršku Srbiji i ostalim zemljama Zapadnog Balkana na putu ka EU.\n"Početak pregovora 2014. godine je istorijski trenutak za Srbiju ali i čitav region. Čestitam Srbiji to dostignuće", naglasio je Plevneliev i dodao da je Sofija spremna da sa Srbijom podeli svoje iskustvo.\nBugarski predsednik je rekao da postoji plan da se ove godine održi zajednička sednica vlada dveju zemalja.\nAuto-put koji bi povezao Sofiju i Niš je, kako kaže, od strateškog značaja u nacionalnom i regionalnom planu.\nPlevneliev je dodao da je Srbija ubrzala radove na izgradnji deonice na "Koridoru 10" prema bugarskoj granici i da je danas dobio uveravanja da će ona krajem 2016. godine biti u funkciji.\n"I Bugarska odgovorno radi, investirala je 350 miliona evra u deonicu 'Koridora 10' na bugarskoj teritoriji i ona će za nekoliko meseci biti u funkciji", istakao je Plevneliev.\nPrema njegovim rečima, Bugarska je spremna da krene u izgradnju "Južnog toka" ako se Evropska komisija i Rusija dogovore o sprovovođenju evropskih zakona.\nPlevneliev je dodao da postoji plan za nove granične prelaze kako bi se dao podsticaj trgovini i preduzetnicima u pograničnim oblastima obe zemlje.\nKada je reč o položaju bugarske manjine u Srbiji, Plevneliev je rekao da je tokom razgovora sa Nikolićem dobio uverenje da će Beograd i Sofija zajedno raditi kako bi se toj nacionalnoj manjini u Srbiji garantovala osnovna prava.\nBugarska manjina most između dve zemlje\nPredsednik Bugarske sastao se i sa premijerom Aleksandrom Vučićem. Vučić je istakao u razgovoru sa Plevnelievim da bugarska nacionalna manjina u Srbiji predstavlja most između dve zemlje.\nVučić i Plevneliev su razgovarali o evropskim integracijama Srbije, a gost iz Sofije je istakao da Bugarska podržava evropski put Srbije i spremna je da sa Srbijom podeli iskustva iz svojih pregovora sa EU.\nSrpski premijer i bugarski predsednik saglasni su da je potrebno povećati ekonomsku saradnju i trgovinsku razmenu dveju zemalja.\nTema razgovora bila je i saradnja u oblasti energetike, posebno o pitanju gasnog interkonektora.\nPremijer Vučić rekao je da je srpsko tržište otvoreno za nove investicije iz Bugarske, saopštila je Kancelarija Vlade Srbije za saradnju s medijima.


Na KiM još 180 stanova za raseljene i mlade bračne parove – Srbija NASA Zemlja\nNa KiM još 180 stanova za raseljene i mlade bračne parove\nby srbijanasazemlja March 26, 2021, 2:58 pm 1.1k Views\nKako je za Tanjug pojasnila Jelena Stojković, zamenica direktora Kancelarije za Kosovo i Metohiju za infrastrukturne projekte, 15 novih stambenih zgrada sa po 12 stanova od oko 65 kvadrata biće izgrađeni u Kosovskoj Mitrovici, Leposaviću, Zvečanu i Zubinom Potoku.\n“Projekti su završeni, procedura je završena i uspeli smo da uhvatimo sami početak građevinske sezone tako da su već započeti radovi, temelji se kopaju”, kazala je Stojković.\nPored stanova koji se grade, u okviru stambenog zbrinjavanja grade se i porodične kuće i zbrinjava srpsko stanovništvo na teritoriji celog Kosova i Metohije.\nStojković kaže da se na taj način svim Srbima na Kosovu i Metohiji poboljšavaju loši uslovi stanovanja.\n“Radimo i sanaciju njihovih kuća i doniramo građevniski materijal kako bi im poboljšali uslove i omogućili im dostojan život u južnoj pokrajini”, navodi zamenica direktora Kancelarije za KiM.\nOsobe koje se stambeno zbrinjavaju su interno raseljena lica i socijalno ugrožene kategorije, a poseban fokus Kancelarije, kako je kazala Stojković, je na stambenom zbrinjavanju mladih bračnih parova koji bi da ostanu na KiM i osnuju porodicu u južnoj pokrajini.\n“Ove godine pored stanova koje gradimo u najvećem broju do sada, imamo u planu veliki broj infrastrukturnih, kapitalnih projekata i posebno bih istakla jedan od tih projekata, a to je zgrada Univerziteta u Prištini koji je izmešten u Kosovsku Mitrovicu”, najavila je Stojković.\nU Kosovskoj Mitrovici biće izgrađena zgrada u koju će biti smešten rektorat, a nove zgrade dobiće Ekonomski fakultet, Pravni fakultet i Prirodno – matematički fakultet.\nStojković ističe da će posle 2001. godine, od kada je prištinski Univerzitet izmešten u Kosovsku Mitrovicu, prvi put dobiti zgradu kakvu zaslužuje.\nNa taj način, kaže, stvaraju se uslovi za privlačenje novih studenata, ne samo sa teritorije Kosova i Metohije, već i sa teritorije centralne Srbije.\n“Tako pravimo jedno intelektualno utvrđenje na teritoriji Kosova i Metohije. To su principi na kojima mi gradimo budućnost i napredak na Kosovu i Metohiji”, zaključila je Stojković.


Tri grupe pristale na predlog egipatskih posrednika da Šalit bude razmenjen\nJedna od tri palestinske frakcije koje drže kidnapovanog izraelskog vojnika u pojasu Gaze ocenila je da bi kriza mogla da bude razrešena veoma uskoro. Vladajuća islamistička grupa Hamas je – skeptična.\nPalestinska grupa zvana Komiteti narodnog otpora saopštila je da u roku od nekoliko dana očekuje rešenje krize u vezi sa otetim izraelskim vojnikom – Giladom Šlitom. Ta organizacija je jedna od tri ekstremne grupe koje su pre četiri meseca otele 19-godišnjeg desetara za vreme upada u izraelsku vojnu bazu na granici sa Gazom. Komiteti narodnog otpora saopštili su da su tri grupe pristale na predlog egipatskih posrednika da Šalit bude razmenjen za stotine zatvorenih Palestinaca. To je prvi put da je bilo koja grupa direktno umešana u otmicu izjavila da će izvesno doći do nekog sporazuma. Palestinski analitičar Vadia Abu Naser kaže da je umereni predsednik Mahmud Abas sve vreme radio na okončanju krize.\n«Palestinski predsednik vrši pritisak na Egipćane da omoguće takvu razmenu što je pre moguće»\nMedjutim, vladajuća ekstremistička grupa Hamas, čije je naoružano krilo takodje učestvovalo u otmici, saopštila je da, iako je načinjen napredak, još nije izvesno da će doći do razmene zarobljenika. Po svemu sudeći, pregovori zapinju kada je reč o vremenskom redosledu dešavanja. Hamas i njegovi saveznici insistiraju na tome da palestinski zatvorenici moraju da budu oslobodjeni u isto vreme kada Šalit bude pušten na slobodu. Ali Izrael kaže da Šalit mora da bude oslobodjen prvi, a da će zatvorene Palestince pustiti na slobodu kasnije, kao gest dobre volje. Izraelska portparolka Miri Ajsen kaže da Izrael ne želi da stvori utisak da popušta pred «ucenom terorista».\n«Nama je veoma važno da teroristi koji su zarobili Šalita ne budu oni koji će izvući korist iz te otmice, tako što ćemo mi odmah pustiti zarobljenike na slobodu».\nŠalatova otmica dovela je do četvoromesečne izraelske ofanzive u Gazi koja je izvršila novi pritisak na vladu Hamasa, već oslabljenu zbog medjunarodnih sankcija. Ali nijedna strana ne želi da deluje kao da je popustila zahtevima druge strane. Stoga, uprkos brojnim izveštajima u arapskim medijima proteklog meseca o tome da je razmena zarobljenika pitanje dana – takav dogovor za sada još nije sklopljen.


Faktor | Međunarodne agencije potvrdile kreditni rejting Bosne i Hercegovine\n- Centralna banka je prepoznata kao institucija koja efikasno implementira aranžman valutnog odbora i koja uživa visok nivo kredibiliteta, te je prepoznata kao pozitivan faktor snage institucija i uprave - saopćeno je iz te finansijske institucije.\n- Blagi budžetski suficiti iz ranijih perioda, i struktura i nivo javnog duga, kreirali su fiskalni prostor za odgovor na pandemiju, bez značajnog porasta fiskalnih ranjivosti.Analitičari ocjenjuju kako je suvereni rejting najviše ograničen kompleksnom političkom strukturom koja usporava institucionalni i progres na polju ekonomskih reformi. Ovi negativni faktori su djelimično neutralisani umjerenim nivoom zaduženosti i opredijeljenosti međunarodne zajednice ka ekonomskoj stabilizaciji zemlje - ističu iz CBBiH.\n- Izgledi su trenutno stabilni jer se ocijenilo kako makroekonomski utjecaj pandemije i još uvijek održivi nivo vladine zaduženosti u značajnoj mjeri stvaraju protutežu pomenutim faktorima rizika. U ocjeni ove rejting agencije je navedeno da valutni odbor koji provodi Centralna banka Bosne i Hercegovine predstavlja važno sidro ekonomske politike u BiH - kaže se u saopćenju CBBiH.\nMeđunarodna rejting agencijakreditni rejtingCentralna banka BiH


Primera: Proradio Bejl, Real rutinski\nŠampion Španije i Evrope, Real, pobedio je u gostima Las Palmas - 3:0 u 30. kolu Primere.\n21:37 >> 22:58\n18:13 >> 22:56\nPrimera: Atletiko čuva drugu poziciju, Selta sve dalje od Evrope\nAtletiko Madrid ne želi da dozvoli gradskom rivalu Realu ni trunku nade da može da mu preotme drugo mesto na tabeli Primere.\nPrimera: Ronaldo spasao Real nove bruke\nReal je u 28. kolu Primere kao gost savladao Eibar 2:1.\nPrimera: Mesi srušio Madriđane\nU derbiju 27. kola Primere Barselona je na svom stadionu savladala Atletiko Madrid 1:0.\nPrimera: Ronaldo proradio, Real slavio\nPrimera: Atletiko predvođen Grizmanom demolirao Sevilju\nFudbaleri Atletika iz Madrida ostvarili su ubedljivu pobedu u Primeri, pošto su kao gosti savladali Sevilju 5:2.


Stalno nastanjenje i pristup državljanstvu lica kojima je priznat azil - Praktične politike\nStalno nastanjenje i pristup ...\nMiroslava Jelačić Kojić i Gordana Grujičić iz Grupe 484 pružaju prikaz međunarodnih i regionalnih standarda o mogućnosti sticanja statusa stalnog nastanjenja i državljanstva lica kojima je priznat neki oblik međunarodne zaštite i uporedni prikaz zakonodavnih rešenja u pojedinim evropskim zemljama i Republici Srbiji. Autorke nude i predloge rešenja kako bi u Srbiji bio uspostavljen pravni okvir kojim bi se licima sa priznatim azilom omogućilo da steknu stalno nastanjenje, odnosno kojim bi se licima sa priznatim utočištem omogućilo da dobiju državljanstvo.\nMeđunarodne i regionalne standarde o mogućnosti sticanja statusa stalnog nastanjenja, odnosno o mogućnosti dobijanja državljanstva onih lica kojima je priznat neki oblik međunarodne zaštite. Potom, dat je i uporedni prikaz zakonodavnih rešenja u pojedinim evropskim zemljama, kao i prikaz trenutno važećih pozitivno pravnih propisa Republike Srbije. Na kraju, dokument nudi i predloge za unapređenje zakonodavnog okvira kako bi, rukovodeći se međunarodno preuzetim obavezama Republike Srbije i standardima EU, u Republici Srbiji bio uspostavljen pravni okvir, kojim bi se licima sa priznatim azilom omogućilo da steknu stalno nastanjenje, odnosno kojim bi se licima sa priznatim utočištem omogućilo da dobiju državljanstvo.\nPrema poslednje objavljenim podacima EUROSTAT-a, tokom 2017. godine oko 826.000 osoba steklo je državljanstvo neke od zemalja članica EU, pri čemu je samo oko 17 procenata prethodno imalo državljanstvo druge zemlje članice, dok su većinu činili državljani trećih zemalja ili lica bez državljanstva. Tokom 2017. godine izbeglički status je priznat za 49.590 osoba i odobreno je 31.140 supsidijarnih zaštita, dok je u 2018. godini priznat izbeglički status za 41.720 osoba i dodeljeno je 38.420 supsidijarnih zaštita. Kako bi se izbeglicama u najvećoj mogućoj meri obezbedili integracija i naturalizacija, nekoliko zemalja članica EU izmenilo je nacionalno zakonodavstvo koje reguliše uslove i postupak sticanja državljanstva, te smanjilo uslovljen period zakonitog boravka i/ili administrativne troškove samog postupka, kao i uklonilo obavezu odricanja državljanstva zemlje porekla.\nU Republici Srbiji je, u periodu od početka primene prvog Zakona o azilu 2008. godine zaključno sa junom 2019. godine, izbeglički status je priznat za ukupno 68 osoba, a dodeljeno je 88 supsidijarnih zaštita. Kako se povećava broj pozitivnih odluka po podnetim zahtevima za azil, kao deo šireg procesa integracije, sve aktuelnije postaje pitanje regulisanja stalnog nastanjenja lica kojima je odobreno pravo na azil i naturalizacije izbeglica. Prema trenutno važećim odredbama, lica kojima je priznat azil ne mogu pristupiti proceduri za sticanje stalnog nastanjenja, dok je pitanje naturalizacije deklarativno garantovano, bez uporišta u normama kojima se propisuje procedura, odnosno bliže definišu uslovi za sticanje državljanstva.\nDokument treba da pruži sumaran prikaz međunarodnih i regionalnih standarda, sa posebnim osvrtom na standarde definisane pod okriljem EU o mogućnosti sticanja statusa stalnog nastanjenja, odnosno o mogućnosti dobijanja državljanstva onih lica kojima je priznat neki oblik međunarodne zaštite. Potom, dat je i uporedni prikaz zakonodavnih rešenja u pojedinim evropskim zemljama, kao i prikaz trenutno važećih pozitivno pravnih propisa Republike Srbije. Na kraju, dokument nudi i predloge za unapređenje zakonodavnog okvira kako bi, rukovodeći se međunarodno preuzetim obavezama Republike Srbije i standardima EU, u Republici Srbiji bio uspostavljen pravni okvir, kojim bi se licima sa priznatim azilom omogućilo da steknu stalno nastanjenje, odnosno kojim bi se licima sa priznatim utočištem omogućilo da dobiju državljanstvo.\nPročitajte predlog praktične politike u celini.\nBroj preuzimanja 1758\n"Statusni sporazum" i uloga Frontex u Srbiji


RTS :: Radna grupa Vlade Srbije: "Ziđin" ispunio na vreme sve zahteve inspekcijskog tima\nEkonomija Radna grupa Vlade Srbije: "Ziđin" ispunio na vreme sve zahteve inspekcijskog tima\nčetvrtak, 06. maj 2021, 09:45 -> 10:16\nRadna grupa Vlade Srbije za nadzor svih potencijalnih zagađivača reke Pek konstatovala je da je Serbija "Ziđin koper" realizovala naložene mere za povećanje efikasnosti prečišćavanja voda u majdanpečkom rudniku. Kompanija preduzima niz drugih mera sa ciljem da smanji uticaj svoje aktivnosti na životnu sredinu i korak po korak reši nagomilane nasleđene probleme u ovoj oblasti, navodi se u saopštenju.\n"Pohvaljen projekat koji nije bio deo naloženih mera, a odnosi se na povraćaj 95 odsto procesnih voda iz filtraže u pogon flotacije majdanpečkog rudnika. Želimo da "Srbija Ziđin koper" bude primer da rudarstvo u Srbiji može da bude zeleno, jer je to osnovni smisao napretka kada je ova industirjska grana u pitanju", rekao Dejan Milijanović, pomoćnik ministra rudarstva i energetike.\nRadna grupa Vlade Republike Srbije za nadzor svih potencijalnih zagađivača reke Pek i inspekcijski tim proverili su dan pre roka (29. aprila) da li je Rudnik bakra Majdanpek ispunio sve zahteve vezane za eliminisanje uticaja na kvalitet vode u reci.\nKonstatovano je da je "Srbija Ziđin koper" realizovala naložene mere za povećanje efikasnosti prečišćavanja voda u majdanpečkom rudniku, ali i da kompanija preduzima niz drugih mera sa ciljem da smanji uticaj svoje aktivnosti na životnu sredinu i korak po korak reši nagomilane nasleđene probleme u ovoj oblasti.\nKompanija je dobila i pohvalu za realizaciju projekta koji nije bio deo naloženih mera, a odnosi se na povraćaj 95 odsto procesnih voda iz filtraže u pogon flotacije majdanpečkog rudnika.\nRadna grupa u čijem sastavu su, pored ostalih, bili pomoćnik ministra rudarstva i energetike Dejan Milijanović, pomoćnik ministra zaštite životne sredine Dejan Furjanović, kao i rudarski, vodni i inspektor zaštite životne sredine, uverila se tom prilikom da je majdanpečki rudnik učinio sve za doslednu realizaciju naloženih mera.\nNajpre je detaljno bila informisana o svim aktivnostima, a onda je i na licu mesta videla učinjeno. Kompanija je očistila postojeće taložnike za prihvat atmosferskih voda i izgradila nove za mehaničko prečišćavanje otpadnih, zamuljenih voda, kao i za perionicu teških i drugih vozila.\nIako to nije bila obaveza Kompanije, od materijala koji se decenijama taložio očišćeno je i korito reke Mali Pek, i to u delu koji nije u rudničkoj zoni, u dužini od skoro 300 metara. Kompanija je prihvatila i obavezu da izgradi još jedan dodatni taložnik, kako je sugerisano prilikom kontrolnog nadzora, a preuzela je i obavezu redovnog ispitivanja i vođenja dnevnika o kvalitetu otpadnih voda.\nPomoćnik ministra rudarstva i energetike Dejan Milijanović izrazio je zadovoljstvo što su "Ziđin" i Ministarstvo rudarstva i energetike "na istom putu", kada je reč o zaštiti životne sredine.\n"Želimo da Srbija Ziđin koper bude primer da rudarstvo u Srbiji može da bude zeleno, jer je to osnovni smisao napretka kada je ova industirjska grana u pitanju. Ne rudarstvo po bilo koju cenu, već ono koje može da bude održivo i koje mora da bude zeleno i u saglasju sa zakonima prirode i zakonima zaštite životne sredine", naglasio je Milijanović.\nPredstavnici Radne grupe nagovestili su svoje češće prisustvo u ovoj sredini i aktivno praćenje potencijalnih zagađivača reke Pek, a sve sa ciljem da se postigne nulto zagađenje.\nPredstavnici "Ziđina" naveli su da će striktno sprovoditi naložene mere inspekcijskog tima, ali i da će kontinuirano raditi u oblasti zaštite životne sredine.\nProblemi istorijskog nasleđa će, kako su obećali, biti rešavani korak po korak do konačne zamisli "da vode budu bistrije, a planine zelenije".\nRadiće se prema standardima unapređenja životne sredine do "zelenog rudnika" i planu da rudnik kasnije bude vrt, a rudarstvo zelena industrija. U filtraži je već pušten u rad sistem koji 95 odsto procesnih voda vraća nazad u flotaciju, a u oblasti zaštite životne sredine obavljeni su i brojni poslovi oko pošumljavanja i ozelenjavanja rudarskih površina.


Nissan Leaf (2018.) - Auto Republika\nNissan Leaf (2018.)\nAko pitate bilo koga koji je najprodavaniji električni automobil na svetu, većina odgovora će verovatno biti „Tesla“. Ali takav odgovor nije istinit. Ukoliko ignorišemo svu pažnju i slavu koju je firma iz američke savezne države Kalifornije privlači, šampionska titula pripada Nissan Leafu. Japanski proizvođač vozila je prodao preko 283.000 primeraka od kada je Leaf debitovao 2010. godine, što je oko 40.000 vozila više nego celokupna Tesla. Razlika će verovatno nestati kada se Tesla Model 3 pojavi u prodaji, ali je Nissan još jednom pokazao da ima konja za trku i predstavio potpuno novi Leaf za 2018. godinu.\nNissan je eksperimentisao sa električnim prototipovima još od kasnih 1990-ih godina, da bi Leaf stigao u Severnu Ameriku i Japan krajem 2010. godine i u ostatak sveta nekoliko godina kasnije. I pored njegove dosta visoke cene od preko 35.000 dolara, Leaf je ipak bio jeftiniji nego ključni rival Chevrolet Volt i po mnogim karakteristikama efikasniji za kupovinu. Naime, istraživanja su pokazala da on u proseku košta tek četiri centa po pređenom kilometru – oko dvostruko manje nego Toyota Prius i oko četiri puta manje nego tipičan kompakt kao što je Toyota Corolla. Leaf je imao jednu veliku manu, a to je dosta mali maksimalan doment sa jednim punjenjem baterije, pa je tako osnovni model mogao preći tek 135 kilometara, a skuplji značajno većih 172 kilometra. Međutim, zahvaljujući pristupačnoj ceni, futurističkom dizajnu i solidnom izboru opreme, Leaf je postao hit među kupcima i osvojio mnogo nagrada – uključujući i proglašenje za „Automobil godine 2011.“.\nGlavni Nissanov dizajner, Alfonso Albaisa je izjavio da Leafov prethodni dizajn sigurno nije bio u stanju da osvoji nagrade za lepotu, a iako su ga mnogi kupili zbog čudnog dizajna, jednako veliki broj kupaca ga je odbio iz istog razloga. To će se promeniti sledeće godine i Leaf sada deluje kao svaki drugi automobil na ulici sličnih dimenzija.\nNjegova najveća inspiracija je bio nova generacija Micre, a ovaj mališan je odlično primljen od strane kupaca. Dva automobila dele identičan prednji aerodinamični deo, iako je Leaf dobio 20 milimetara na širini i 35 milimetara na dužini. On je takođe za 11 milimetara niži, a zanimljiv detalj leži u tome da je Nissan želeo da njegov predstavnik bude jednako aerodinamičan u krivinama kao i na pravcu. Zadnji deo deluje kao umanjena verzija Murana, dok iz profila, Leaf se nije promenio u većoj meri. Zahvaljujući korišćenju laganih materijala školjka je lakša za 45 kilograma, ali je ceo automobil dobio na težini oko 15 kilograma zbog korišćenja veće količine materijala.\nSličnom sa popularnom Microm se može primetiti i u enterijeru, posebno po pitanju volana i kontrolne table. Nissam obećava da su materijali boljeg kvaliteta, ali sudeći po novinarima koji su imali priliku da testiraju prototipove u enterijeru se i dalje može primetiti dosta jeftine plastike. Sedišta donose bolje podršku dok je prostor na zadnjim sedištima povećan. Sam dizajn je veoma jednostavan i sve komande se uglavnom nalaze na povećem sedmoinčnom monitoru. Najviše pažnje privlači novi ProPilot Assist, za koga Nissan kaže da nije tradicionalni auto-pilot već obično pomagalo u vožnji. On donosi 12 senzora (po tri u svakom delu automobila) i dozvoljava vozaču da na kratko ne kontroliše sam automobil. U tom momentu senzori prate saobraćaj i kontrolišu vožnju, a ukoliko primete da ruke nisu na volanu deset sekundi onda šalju upozorenje. Ukoliko vozač ne stavi ruke na volan ni posle 15 sekundi, automobil počinje da polako koči. Leaf će moći da se dobije sa tri nivoa opreme (S, SV i SL), a ProPilot Assist je opcioni na poslednja dva zajedno sa navigacijom, Apple CarPlay i Android Auto.\nJedna od najvećih mana prethodnika je bila njegova limitirana distanca sa jednim punjenjem baterije, a japanski proizvođač vozila je sada uspeo da nadmaši rivale kao što su Volkswagen e-Golf, Hyundai Ioniq Electric, Honda Clarity Electric i Ford Focus Electric.\nNove 40 kWh baterije čine veliki napredak u poređenju sa 29,9 kWh baterija kod prethodnika, ali opet nisu dovoljne da se nadmaši Chevrolet Bolt (60 kWh). Nissan kaže da čak i u osnovnom Leafu S maksimalni domet je duplo veći od originalnog modela iz 2011. godine i iznosi 240 kilometara, dok će SL moći preći 376 kilometara između punjenja. Za 2019. godinu u ponudu će biti dodata i verzija sa 60 kWh baterijama što bi u teoriji povećalo dostupnost na približno 500 kilometara.\nSa standardnim punjačem je potrebno oko osam sati da se baterije napune, ali sa brzim je dovoljno samo 30 minuta da se dobije dostupnost od 150 kilometara. Snaga električnog motora sada iznosi 147 ks i 320 Nm obrtnog momenta, značajno više od 107 ks i 254 Nm obrtnog momenta kod prethodnika. To je dovoljno za ubrzanje do 100 km/h za 8,8 sekundi dok maksimalna brzina nije saopštena.\nNissan je patentirao i takozvani e-Pedal ili samo jednu papučicu koja služi kao gas i kočnica. Sistem je u praksi veoma jednostavan – kada ga stisnete automobil se kreće, a kada pustite on koči. Ovaj patent nije generalno nov u automobilskoj industriji, ali je prvi takav na nekom serijskom automobilu.\nNissan se ne zadovoljava sa postignutim, pa bi tako uskoro mogao da usledi Nismo sportista visokih performansi, a zatim i krosover kao rival za Teslu Model X. Na papiru, novi Leaf deluje veoma ozbiljno, a iako je Nissan sigurno izgubio mnoge kupce koji bi voleli da se razlikuju, i dalje postoji veliki broj onih koji ne žele da se izdvajaju. Početna cena na američkom tržištu iznosi 30.875 dolara, na šta sledi državni popust od 7.500 dolara. Leaf je nakratko izgubio lidersku titulu po prodaji od Bolta, ali bez brige – sa modelom kao što je 2018. će je vratiti u rekordnom roku.\ntags: bestseler EV izdvojeno nissan\nprevious Dacia Duster (2018.)\nnext Audi R8 RWS (2018.)\n27/04/2017 - 15:05\nAudi RS e-tron GT Prototype – uvod u prvi električni RS model Audija (GALERIJA)\n06/11/2020 - 09:07


BalkanMagazin :: Srbija prvak Evrope u odbojci\nponedeljak, 30. septembar 2019 01:49\n(ponedeljak 30. septembar, pregled najvažnijih tema na naslovnim stranama u srpskoj štampi)\nPariz, 29.09.2019 - slavlje odbojkaša Srbije sa peharom, pošto su u finalu Evropskog prvenstva u odbojci (European Volleyball Championship) savladali Sloveniju sa 3:1\nSrbiji je ovo treća zlatna medalja, a prethodno je šampion Evrope u odbojci bila 2001. i 2011. godine. Teško da će Aleksandar Vučić za potpisivanje bilo čega oko Kosova dobiti podršku većine, kaže konsultant Ipsosa Srđan Bogosavljević. Na Kosovu i Metohiji su tokom konflikta devedesetih postojala 53 logora za Srbe i nealbance. Od početka ove godine do kraja avgusta u Srbiji je izvšeno 51 ubistvo, od kojih je 92 odsto rasvetljeno. Branko Stefanović, otac srpskog ministra policije, dobio je u aprilu dozvolu za proizvodnju oružja.\nPariz, 29.09.2019 - revija kolekcije "Thom Browne Ready To Wear" na Nedelji mode u Parizu (Paris Fashion Week)\nOdbojkaška reprezentacija Srbije - šampion Evrope\nOdbojkaška reprezentacija Srbije postala je šampion Evrope, pošto je sinoć u finalu Evropskog prvenstva u Parizu pobedila Sloveniju posle preokreta 3:1 (19:25, 25:16, 25:18, 25:20), objavljuje Politika pod naslovom: “Srce se pozlatilo”.\nBila je Slovenija bolja od dosadašnjeg evropskog prvaka (Rusiju je svrgnula u četvrtfinalu), bila je bolja i od vladajućeg svetskog šampiona (Poljsku je izbacila u polufinalu), ali nije bila bolja od Srbije. Srbiji je ovo treća zlatna medalja, a prethodno je šampion Evrope u odbojci bila 2001. i 2011. godine.\nSelektor odbojkške reprezentacije Slobodan Kovač rekao je da je verovao u ovaj tim i da on lično nije napravio nikakvo čudo nego je samo organizovao vrhunske igrače da pokažu ono što znaju.\n„Vaše zlato obasjalo je celu Srbiju i svaki deo sveta u kojem živi naš narod, a vaša igra i srčanost zasenili su Evropu”, napisao je predsednik Srbije Aleksandar Vučić u čestitci odbojkašima.\nŠampioni će se okupiti, na balkonu Skupštine grada Beograda, u ponedeljak u 20 časova gde će sa građanima na platou ispred Starog dvora zajedno proslaviti zlato.\n“Čarobni štapić selektora Kovača”, naslov je u Danasu.\n“Kovačevi ‘orlovi’ skovali zlato!”, naslov je u Novostima a u Blicu “Zlato”, uz najavu “Odbojkaši na krovu Evrope”.\nBogosavljević: Vučiću raste broj negativnih poena\nTeško da će Aleksandar Vučić za potpisivanje bilo čega oko Kosova dobiti podršku većine, izjavio je Fonetu konsultant Ipsosa Srđan Bogosavljević i ocenio da predsedniku Srbije raste broj negativnih poena, dok bi eventualni gubitak na referendumu imao veliki značaj, bio udarac proevropskim idejama i „vrlo moguće okretanje klatna na drugu stranu“, prenosi Danas.\nUporedivši aktuelnu situaciju sa onom pre septembraskih izbora 2000. godine, Bogosavljević je rekao „da ima sličnosti u tome što je i tada opozicija bila usitnjena i razjedinjena“ ali da je tada 75 odsto stanovništva smatralo da zemlja ide u lošem pravcu a da danas „većina misli da Srbija ide u dobrom pravcu“.\nČinjenica je da se Vučiću na merenjima povećava broj negativnih poena, ali, za razliku od Miloševića tada, njemu se ne smanjuje broj pozitivnih, što govori da je osvojeni deo biračkog tela čvrst, istakao je Bogosavljević.\n„Ali u brojkama vidite jednu drugu stvar – da bi ljudi voleli nekog novog“, rekao je Bogosavljević.\nPrema njegovim rečima, „u zemlji nema raspoloženja za pravno obavezujući sporazum “.\nBEOGRAD, 29.09.2019 - intervju FoNetu konsultanta u marketinškoj agenciji Ipsos Srđana Bogosavljevića, u okviru serijala Kvaka 23 Novinske agencije FoNet\nSrbe na KiM tamničili u 53 logora\nNa Kosovu i Metohiji su tokom konflikta devedesetih postojala 53 logora za Srbe i nealbance, a osnovano se sumnja da su se u njihovoj blizini nalazile i masovne grobnice. Neke od njih su otkrivene, ali za jednim brojem i dalje se traga, kaže za Novosti Veljko Odalović, predsednik Komisije za nestala lica Vlade Srbije.\nOn je ukazao da je od početka godine rešena sudbina sedam nestalih osoba srpske nacionalnosti i da je u narednim mesecima u planu lociranje potencijalnih masovnih grobnica do kojih se došlo iz različitih izvora.\nOčekujemo da će se proverom ovih lokacija rasvetliti sudbina još najmanje 30 žrtava OVK, ako se informacije pokažu tačne, kaže Odalović. Komisija ima podatke za još 30 ljudi koji su nestali, ali su ovi slučajevi još u fazi verifikacije.\nPoslednja pronađena masovna grobnica poznata je pod imenom Bunker, u Đakovici. Iz nje su nedavno porodicama predata tela bračnog para Petrović i petočlane porodice Šutaković, sa troje maloletne dece.\nPlagijati ne mogu da zastare\nRektorka Univerziteta u Beogradu Ivanka Popović izjavila je juče, komentarišući ocenu premijerke Ane Brnabić da ne bi trebalo da doktorat ministra finansija Siniše Malog bude analiziran retroaktivno, da plagijati ne mogu da zastare, te da nije reč o retroaktivnom procesu utvrđivanja autentičnosti te doktorske teze, prenosi Danas.\n„Teza koja je napisana pre 100 godina može da bude analizirana, kao što može da bude analizirana autentičnost slike nekog umetnika“, izjavila je Popović na televiziji Nova S.\n“Prepisivanje nikada nije bio dozvoljeno”, rekao je Dragor Hiber povodom tvrdnje premijerke o retroaktivnom pristupu u sličaju Siniše Malog.\n“Država nam je u velikoj meri oduzeta”\n“Univerzitet bi imao snage da sam okonča proces provere doktorata Siniše Malog i bez pritisaka studenata”, kaže za Danas Danijel Sinani, profesor Filozofskog fakulteta, učesnik u razgovorima studenata i rektorke Ivanke Popović prilikom rešavanja problema blokade zgrade Rektorata.\nU našoj zemlji postoji nasušna potreba da se sistem uspostavi-počevši od od novnog sistema vrednosti, pa sve do načina na koji institucije funkcionišu.\nList intervju donosi pod naslovom: “Država nam je u velikoj meri oduzeta”.\nVanredni parlamentarni izbori u Austriji, održani u nedelju, nisu doneli veća iznenađenja. Prema prvim preliminarnim rezultatima, ubedljivi pobednik nedeljnih izbora je Narodna stranka donedavnog kancelara Sebastijana Kurca s osvojenih 37,2 odsto glasova – za 5,7 odsto više nego na prethodnim izborima 2017. godine, piše u Politici.\nSlede socijaldemokrati s 21,9 odsto glasova, što predstavlja minimalni rezultat koji bi mogao da obezbedi njihovoj prvakinji Pameli Rendi-Vagner opstanak na čelu tima građanske levice u pregovorima o učešću u eventualnoj vladinoj koaliciji.\nSlobodari su posle korupcionaške afere „Ibica”, koja je dovela do raspisivanja prevremenih izbora, pretrpeli brodolom – osvojili su 16 odsto glasova.\nUprkos ubedljivoj razlici u odnosu na rivale, stranka Sebastijana Kurca će se suočiti s rekordno dugim koalicionim pregovorima koji mi mogli da potraju čak 135 dana jer ima dileme oko toga ko bi joj odgovarao za vladu.\nWienna, 29.09.2019 - bivši austrijski kancelar Sebastijan Kurc izlazi sa birališta, posle glasanja na izborima\nOd početka ove godine do kraja avgusta u Srbiji je izvšeno 51 ubistvo, od kojih je 92 odsto rasvetljeno, pokazuju podaci MUP-a Srbije, objavljuje Politika uz napomenu da su podaci dostavljeni na zahtev lista.\nOvakvi rezultati rada srpske policije nisu zabeleženi u skorije vreme, konstatuje list.\nTopli Dol, 29.09.2019 - skup u Toplom Dolu pokreta Odbranimo reke Stare planine na kojem je zatražena zabrana gradnje mini hidroelektrana na tom području\nOtac srpskog ministra policije proizvodi i trguje oružjem\nBranko Stefanović, otac srpskog ministra policije, dobio je u aprilu dozvolu za proizvodnju oružja. Tako je sveži trgovac oružjem zakoračio na novi stepenik, a da niko u Srbiji ne zna šta to njegova “Junajted BG” proizvodi, kojim mašinama, u kojim halama, sa kojim stručnjacima, piše u osvrtu Danasa pod naslovom “Tata po oružju”.\nNe bi bilo iznenađenje da se proizvodni program penzionera Branka poklopi sa nekim od proizvoda “Zastave”, “Slobode”, “Prvog partizana”. A posle će njima čika Branko da pomogne oko plasmana. Baš kao što je i Krušiku pomogao da jeftinije proda minobacačke mine nego što su ih Valjevci prodavali SDPR-u.\nDa bi dobio dozvolu za izvoz oružja penzioner Stefanović morao je da pribavi potpis sina, ministra policije. Naravno, sin je imao razumevanja, objavljuje Danas.\nPromene u vladi?\n“Aleksandar Vučić je proteklog vikenda sa najbližim saradnicima odlučio da se ne čekaju izbori na proleće I da što pre bude smenjeno pet ili šest ministara” objavljuje tablod Alo pod naslovom “Trećina ministara odmah leti iz vlade”.\nBEOGRAD, 29.09.2019 - predsednik Srbije Aleksandar Vučić obišao je noćas radnike Gradske čistoće\nPošto celo selo?\nKurir objavljuje “neverovatnu priču” pod naslovom “Za trosoban stan u Beogradu možete da kupite celo selo”\nPrebijanje u domu za stare\nBlic objavljuje “šokantne tvrdnje” pod naslovom “Majku su mi tukli u domu za stare”. List prenosi da je “Milicu Tomić (84) ćerka našla sa podlivima po telu, a starica i njena cimerka kažu da ju je prebila medicinska sestra”.


Abazović saslušan; 'Neće ulica postavljati načelnike centara bezbednosti'\nIzvor: B92, 20.Apr.2021, 12:19\nPotpredsednik crnogorske vlade Dritan Abazović saslušan je danas u svojstvu građanina u Specijalnom policijskoj odeljenju.\nNakon toga je novinarima rekao da "oni ne znaju za koje krivično delo" su ga pozvali.\nOn je tada, naime, ponovio ono što je prthodno rekao premijer Zdravko Krivokapić, da vlada ima operativna saznanja da blokadu puta u Bogetiću organizuje >> Pročitaj celu vest na sajtu B92 << bivši prvi čovek Uprave policije Veselin Veljović.\n"Sva operativna saznanja koja imam, ima i Uprava policije. Što govori da oni ili nemaju saradnju, ili Specijalno državno tužilaštvo zloupotrebljava položaj", rekao je Abazović po izlasku sa saslušanja, preneli su crnogorski mediji.\nNeće ulica postavljati načelnike centara bezbednosti u Crnoj Gori, poručio je potpredsednik vlade Dritan Abazović.\nOn je komentarisao reakciju dela javnosti nakon što je za šefa pljevaljske policije imenovan Haris Đurđević.\n"Nedodirljivih nema, nikakav problem da se zameni ako za to postoje uslovi. A osuđujem šovinističke i nacionalnističke poruke koje su se čule od manje grupe ljudi. To ne doprinosi miru i suživotu", rekao je Abazović.\nNeće ulica postavljati načelnike centara bezbednosti u Crnoj Gori, poručio je potpredsednik Vlade Crne Gore Dritan Abazović, komentarišući reakciju dela javnosti nakon što je za šefa pljevaljske policije imenovan Haris Đurđević. . Abazović je nakon saslušanja...